Så blev det sommeren 2009. Denne gang var turen planlagt til Kroatien – vores første tur til landet. Vi var nok noget skeptiske, men vi havde læst så meget godt om både Slovenien og Kroatien, så det måtte jo prøves. Rejsen blev påbegyndt fredag den 26/6 2009 og var planlagt til ca. 4 uger.\nFærgen fra Gedser til Rostock tog vi kl. 19:00. Vi var i Rostock kl. 21:00 og så gik det ned gennem Tyskland. Overnatningen bestod af en 5 timers lur på en tysk tankstation.\nVi nåede til Graz i Østrig omkring kl. 14, hvor vi havde planlagt en overnatning eller to. Men vejret var ikke særligt godt, så vi besluttede os for at fortsætte mod Zagreb, som vi nåede sidst på eftermiddagen. Vi har normalt det princip, at vi kører til vi sveder :-)\nVores ADAC campingbog foreslog overnatning på en luksuscampingplads i Slovenien.\nSå efter at have krydset grænsen fra Østrig til Slovenien og så fra Slovenien til Kroatien måtte vi en tur tilbage til Slovenien. det gik der så lidt tid med.\nPladsen hed Camping Terme Catez og lå ca. 25 km. fra grænsen til Kroatien.\nPladsen var ikke specielt charmerende og den del, der var reserveret til camping var ganske lille. Den resterende del var udlagt til ferieboliger.\nPå pladsen var der to kæmpe pool-områder - en indendørs svømmehal med 5-6 pools og et udendørs område med mere end 10 pools.\nDet er vist ret typisk for Slovenien med disse pool-pladser - især da de ikke har fået tildelt ret meget kyststrækning.\nLige lovligt meget Lalandia i forhold til min stil. Så efter en eftermiddag og en formiddag, hvor ungerne kunne boltre sig i de mange pools, så gik turen videre til Kroatien.\nPrisniveau: Vi betalte 75 euro for én nat (5 voksne). På pladsen fik vi 4 gange fadøl, 5 colaer, 4 pizzaer og en bøf for 62 euro. Da vi stadig var i juni, så synes jeg, at det var ganske dyrt.\nDer var også en del restriktioner på anvendelse af de enkelte pools. Således man man kun bruge dem i begrænset omfang. Samtidig skulle man bestemme sig (pr. dag) om man ville være i den indendørs eller den udendørs pool i løbet af dages. Hvis man ville have mere fleksibilitet, så mætte der betales ekstra.\nVores første mål i Kroatien var byen Trogir – en gammel by, der er placeret ca. 30 km. vest fra Split.\nTrogirs gamle bydel ligger på en ø, som er forbundet med endnu en ø – Ciovo. Der fandt vi campingpladsen Rozac, som ligger på en mikroskopisk halvø ca. 1,5 km. fra den gamle bydel i Trogir.\nPladsen er forholdsvis lille og det er ikke her man kommer med 7 m. campingvogn og fortelt - ikke uden reservation.\nHer ses vores camper fra stranden.\nPladsen var super hyggelig og man kunne ikke finde en plads, hvor man havde mere end 50 m. til havet.\nHer ses selve stranden, som var stenet, men med så mange variationer, at man let fandt et godt sted at bade.\nNår man kommer ud fra pladsen, kan man gå til højre og efter 300 meter kommer en strandpromenade, hvor der er barer, supermarkeder, restauranter osv. På denne måde ligger pladsen rigtigt godt, hvis man ikke ønsker at starte bilen, hvor gang man skal opleve noget, som ikke er relateret til campingpladsen.\nPrisniveau: Vi betalte 1400 Kuna for 4 overnatninger (5 voksne). 1 kuna koster 1,02 kroner, så forholdet er næsten 1-1.\nJeg havde læst at det generelle prisniveauet i supermarkederne var som i Danmark. Det fandt jeg direkte ukorrekt. Om morgenen købte jeg et kæmpe brød (som 2 danske grovbrød), 10 skiver ost, 4 fed hvidløg og 500 gram pasta for 25 Kuna. Det kan man ikke få det til i Danmark. Så for nogle varer er det korrekt at niveauet er som i Danmark, men generet set fandt vi Kroatien klart billigere.\nDagen efter (fortsat på Rozac) tog vi en tur til den gamle bydel i Trogir.\nDen gamle bydel var noget turistet, men alligevel meget hyggelig. Der var små kringlede gader, små boder og masser af restauranter.\nJeg ved ikke om vi var uheldige med valg af restaurant, men mine tanker blev ledt tilbage til Firenze i Italien. Dyrt og ikke specielt godt. Vi betalte ca. 600 Kuna for et middelmådigt måltid.\nHer bliver jeg også nødt til at komme med en bemærkning om vejrudsigter. Inden afrejsen studerede vi dem en del og efterhånden som vi kom frem studerede vi også opslag på pladsernes opslagstavler. Vi havde løbende udsigter på dårligt vejr, men oftest havde vi sol fra en skyfri himmel og vi oplevede ikke regn på turen (bortset fra en dag).\nDagen efter spiste vi på campingpladsens restaurant. Her betalte vi 300 Kuna for 4 pizzaer og en risotto med kylling, 3 colaer, ½ l af husets vin og en lille fadøl. Maden var super god og betjeningen var helt i top.\nHer ses et billede fra restauranten – inden den åbner.\nHer strandpromenaden, der ligger ca. 300 meter fra pladsen. En is koster 6 kuna pr. kugle.\nEt sidste tilbageblik fra strandpromenaden mod pladsen.\nMåske er det lige på sin plads at komme med en bemærkning om Kroatisk vin. Jeg havde læst, at den var meget dårlig og at det var en god ide at tage vin med hjemmefra. Jeg synes ikke, at den var specielt dårlig og det giver bare ikke meget mening at nyde et glas chilensk rødvin, mens man nyder den Kroatieske solnedgang.\nVi var på pladsen i 3 dage, så fik vi lyst til at se noget nyt og turen gik sydover - ned mod Peljasac, der er at finde ca. 50 km. nord for Dubrovnik.\nUdsigt fra turen fra Split til Peljasac. Køreturen er meget smuk og mindede os flere gange om det vestlige Korsika. Flere af steder kører man mindre end fem meter fra havet og der er masser af små hyggelige lokale campingpladser.\nOmkring 150 km. nord for Dubrovnik ændres landskabet fuldstændigt.\nFra at være klipper og meget kuperet kørsel bliver landskabet pludseligt fladt.\nStore plantager dukker frem og det samme gør endeløse boder, hvorfra der sælges frugt, vin, olivenolie.\nVi købte ferskner og olivenolie. Hyggeligt når sælgeren vinker farvel.\nFor at komme sydpå skal man igennem Bosnien-Hertigovenia. Passagen strækker sig over ca. 25 km. og dermed skal man i løbet af kort tid passere to grænseovergange.\n50 km. nord for Dubrovnik strækker halvøen Peljasac sig mod nord-vest.\nCa. 5 km. fra forbindelse fra fastlandet fandt vi campingpladsen Pratprano som ligger ca. 5 km. fra byen Ston.\nPladsen er placeret i en bugt med klipper på begge sider. Når man kommer fra klipperne i nord er det lidt underligt at slå lejr på en flad græsplæne.\nDer er fine toiletforhold, en lille restaurant og en lille butik.\nHer skulle det vise sig, at min påstand om at påfyldning af camping-gaz flasker var en simpel ting i hele Europa skulle slå fejl. Jeg havde en sådan med til vores gas grill og det skulle vise sig vanskeligt at få den fyldt op.\nBilledet her er taget fra den stejle tilkørselsvej, som går ned til pladsen.\nHer ses vores camper på pladsen.\nVejret var ikke i top. Vi kom fra havudsigt i nord og da ingen af pladserne er ud til vandet trak det nok lidt i os for at komme videre.\nDet var egenligt lidt ærgeligt. Vi fandt pladses ret hyggeligt og efterfølgende fortrød vi lidt, at vi forlod stedet så hurtigt.\nVi gav 196 Kuna for én overnatning.\nNær spidsen af Peljasac ligger byen Oribic. Vi overvejede en overnatning på pladsen nær havnen, men fandt den lidt kedelig, så vi besluttede at fortsætte rejsen mod øen Hvar.\nHvis man kommer fra Peljasac skal man over øen Korcula.\nHer forlader vi Oribic. Overfarten kostede 145 Kuna og tog 15 minutter med en lille hyggelig færge.\nHer nærmer vi os Korcula, hvor vi havde planlagt en overnatning eller to.\nDen mest oplagte campingplads viste sig at ligge meget tæt på havnen, hvor færgen dampede frem og tilbage. Da vejret samtidigt viste sig at være lidt overskyet valgte vi at tage til Korcula by, således at vi fik undersøgt mulighed for at fortsætte til øen Hvar.\nDer viste det sig at færgen gik i løbet af 20 minutter, så vi fik travlt med at skaffe en billet (1045 Kuna for autocamper og 5 voksne) til Hvar.\nFærgen anløber byen Stari-Grad og det er en god ide at fortælle at man skal til Hvar, når man kører ombord på færgen. I modsatte fald bliver man læsset på som om man skal til Split, som færgen fortsætter til efterfølgende.\nFra Stari-Grad er der ca. 30 minutters kørsel til byen Hvar (som er på øen Hvar) og der fandt vi campingpladsen Camp Vira, som er placeret ca. 4 km. fra centrum.\nPladsen er opdelt i meget uens parceller og især terasseområdet til telte er meget hyggeligt.\nHer er et vue over pladsen.\nJeg vi alligevel påstås, at vi fik pladsens bedste udsigt.\nHer er udsigten fra vores ”fortelt” – bedre kan det ikke fås. 10-15 gang om dagen tøffer en lille båd ind i den lokale havn - meget hyggelig.\nDer findes kun få pladser med denne udsigt og de fleste af disse er placeret uden mulighed for skygge. Vi valgte at prioritere udsigten og det fortrød vi ikke.\nDer er restaurant på pladsen. Man spiser udmærket her, men den kroatiske hygge skal man nok finde et andet sted.\nMan har jo ikke oplevet Hvar ved at besøge én campingplads i den ene ende af øen. Så efter 4 overnatninger besluttede vi os derfor for at besøge den anden del af øen.\nVi betalte 1790 kuna for 4 overnatninger på Camp Vira. Ikke billigt – især ikke, hvis man sammenligner med vores efterfølgende oplevelse :-)\nToiletforhold var helt i top. Der var en person til at passe hver toiletbygning og hvis man gjorde rent efter sig, så havde man en ven for hele opholdet.\nVi drog mod byen Jelsa og kom i denne forbindelse gennem havnebyen Stari Grad.\nEn meget hyggelig by (lille), hvor vi handlede og spiste morgenmad.\nLangt om længe – gas.\nUden for Stari Grad fandt vi et sted, hvor de påfyldte gas. Man skulle aflevere flasken kl. 10 og hente den kl. 12. Andre tidspunkter var ikke mulige – jeg forstod aldrig hvorfor.\nEfter den ”pæne” Camping Vira landede vi så uden for den lille by Jelsa.\nDer er 3 campingpladser, der alle er på østsiden af byen. Vi valgte den 1-stjernet Camping Mina. Det var uklart hvordan den havde fået en hel stjerne J\nToiletterne blev låst med en sten, men der var sæbe og papir på toiletterne. Hyggeligt, lokalt og primitivt.\nIgen var vi heldige med en plads med udsigt over vandet.\nHer er både sandstrand og klippestrand. Hvis man vælger at bade fra klippestranden får man hurtigt sand under fødderne, så vandet var super godt. Her mødte vi en anden danske familie, som var på pladsen for 4. år i træk – jeg forstod godt hvorfor.\nSuper godt vand og mere uforstyrret end Camp Vira.\nSamtidig var der en del lokale fastlæggere og lidt mere kroatisk stemning.\nHer er vores camper på pladsen.\nEn rigtig god ting ved denne campingplads var beliggenheden i forhold til byen Jelsa. Ud fra campingpladsen, til højre, og efter 7-8 minutter på gåben, så er man i byen.\nMasser af restauranter ved havnen, flere supermarkeder og masser af liv.\nUd af de 3 campingpladser, ligger den campingplads ligger tættest på byen – helt ideelt.\nGode muligheder for at bade – for alle levende væsener.\nHer ses receptionen. For det meste var der ingen og når der var nogen, så var de oftest mere end en – meget hyggeligt og meget kroatisk.\nVi betalte 238 kuna for 5 voksne i 2 dage – rørende billigt.\nKlippestranden ved camping Mina.\nHerefter forlod vi øen Hvar.\nEfter ca. 2 timers sejlads ankom vi til Split (se billedet) og vi havde atter fast land under fødderne.\nHerefter gik turen til national park Plivicka Jezera.\nVejret var ikke det bedste, men der var ingen vej udenom. Flere kroater fortalte os, at vi ikke måtte gå glip af denne oplevelse.\nDer er en campingplads ca. 5 km. nord for parkering 1 (der er både parkering 1 og parkering 2). Jeg havde læst, der var 2 campingpladser og at man skulle gå efter parkering 1.\nSenere fandt jeg ud af de forskellige turforslag udgår fra både indgang 1 og indgang 2 og at det er helt underordnet, hvilket udgangspunkt man vælger.\nCampingpladsen (Autokamp Korana) var ikke specielt hyggelig, og det var tydeligt, at langt de fleste besøgende udelukkende anvendte pladsen i forbindelse med besøg i parken.\nAlternativet var også svært at finde, hvis man da ikke ønskede at blive vækket af en bjørn.\nUtroligt smukt og en fantastisk oplevelse. Overalt er der turkise søer og masser af vandfald.\nVandet er krystalklart og selv om det var meget overskyet var farverne fantastiske.\nI parken findes der en række turforslag, således at man kan planlægge turer fra 1-2 timer og op til 7-8 timer. Turene sammensættes ved at kombinere gang, sejlads og bustransport på denne måde, som passer én bedst. Alt transport er inkluderet i billetprisen.\nEndnu et af de smukke vandfald.\nHvis man kan lide at fotografere, så er een dag ikke nok.\nEfter nationalparken gik turen mod Istrien. Vi valgte at foretage en del af turen væk fra motorvejen. Der møder man gamle damer, der sælger svampe (vi købte også nogle), fattige der passer deres afgrøder og dyr samt masser af huse i forfald. Især kan man ikke undgå af se grave fra krigen og nogle steder hører det til undtagelse af finde huse uden skudhuller.\nSlum og fattigdom møder man hurtigt, når man bevæger sig væk fra kysten.\nPå vej mod Bi-Village overnattede vi på Kamp Medveja, som ligger i starten af Istrien (øst-siden). En kæmpe stor plads som led noget af en meget lille strand, idet det meste af stranden blev forvaltet af de lokale restauranter, så det var ikke lige noget for os.\nEt hyggeligt islet var de mange fastliggere.\nSlovenien har meget lidt kyst i forhold til Kroatien. Det betød at der på denne plads var en større mængde slovenske fastlæggere, som i flere tilfælde havde indrettet sig med henblik på at blive i længere tid.\nEfter ca. 14 dage i det sydlige Kroatien nåede vi så til den sydlige Istien – camping Bi-Village.\nVi tog kystvejen ned af østsiden af Istien og de tog 3 gange så lang tid som beregnet. Masser af vejarbejde, langsomme køretøjer og ingen myulighed for at ovehæle. Hvis vi nogensinde skal til den sydlige Istien igen, så bliver det nok ad motorvejen.\nDette var vores eneste reservation og vi havde ikke tidligere på turet haft problemer med at finde pladser.\nDen første nat havde vi adgang til et gigantisk uvejr. I ca. 2 timer var der 1-2 lyn hvert minut. Det så faretruende ud, men det trak heldigvis forbi os.\nNår man kommer fra det sydlige Kroatien, med den lokale hygge, så tager det nogen tid før man accepterer Bi-Village. Her er alt hvad hjertet begærer og man får da også det indtryk at de fleste af gæsterne aldrig bevæger sig uden for pladsen. Vi var der mest for børnenes skyld, da de værdsætter danske venner – så et besøg på pladser som Bi-Village er et kompromis – til bevarelses af familiehyggen.\nJeg har det selv lidt svær med den slags pladser. Når man er på pladsen, så forsvinder Kroatien og for mig er der ingen sikre indikationer af hvorvidt man er ved Garda søen, Lidoen omkring Venedig eller en de andre områder, hvor landets egne indbyggere sjældent ses som capinggæster.\nBi-Villages redning er den lille by Fazana.\nFazana er i gåafstand (ca. 10 minutter) fra Bi-Village. Byen er lille og meget hyggelig. Der er et par supermarkeder, en lille grøntforretning og en travl havnepromenade.\nDette billede er taget om aftenen, hvor der var festival. Den by kommer jeg til at savne.\nOg her et billede fra pladsen på vores ynglingsrestaurant.\nOg endnu et indtryk fra Fazana.\nI forbindelse med vores besøg på Bi-Village forsøgte jeg at leje en motorbåd. Det har jeg tidligere gjort i Italien - uden problemet. Men jeg måtte konstatere, at kroaterne er meget strikse med tilladelser. I modsætning til i Danmark, så man man ikke føre en motordreven båd med mindre man har et certifikat. Hvis båden er mere end 3 meter eller den har mere end 5 hk, så skal båden også registeres i den nærmeste havn.\nNu er jeg igang med at tage et certifikat - med 1100 øer, så skal Kroatien opleves fra hav-siden.\nEfter 7 overnatninger på Bi-Village (2900 kuna for 5 voksne), var det tid til at drage videre.\nJeg ville gerne til Slovenien, men resten af familien ville gerne blive ved havet. Kompromisset blev camping Amarin ca. 5 km. nord for den smukke by Rovinj (vestsiden af Istrien).\nI modsætning til Bi-Village er campingpladsen meget kuperet og pladserne meget uens.\nVi fandt den mere charmerende. Vandet var mere klart og bademulighederne mere varieret (klipper, småsten, udspring).\nEneste ulempe var, at der var ekstremt mange hollændere på pladsen.\nHer er udsigten fra campingpladsen, hvor man let kan skue mod Rovinj og byens flotte katedral.\nOm natten blev det uvejr med storm, regn, torden og lyn.\nDet betød totalt kaos.\nI havnen sank 8-10 motorbåde og mange gæster var involvet i bjærgningen af de forliste både.\nBemærk båden til højre med kølen i vejret, vraggods og personen der forsøger at bjerge sin båd mens bølgerne slår ind over molen.\nHer vendes en af de forlist både, så den kan øses tom og bjærges.\nOg så var der kø for at få de resterende både trukket på land.\nMidt under bjærgningen af de sunkne både, var der et par fjolser, som besluttede sig for at bade. Det resulterede i en redningsaktion, hvor livredderende måtte komme dem til undsætning.\nNederst i billededet ses resterne af den ca. 100 m2 store aquapark, som gik til grunde i stormen.\nHer et par stemningsbilleder fra Rovijn, som er et besøg værd. Mange små gader, men ikke godt, hvis man har gangbesvær.\nVi blev desværre nødt til at flytte fra vores plads, da en anden familie havde en reservation.\nDa vi alligevel skulle pakke samme, så kunne vi lige så godt udforske området omkring Umag.\nVi havde bestemt os for at finde en lille plads, men den vi fandt var desværre fuldt booket.\nDerfor skete det uundgåelige – vi endte på Park Umag – 1,5 gange så mange pladser som på Bi-Village – hvordan skulle det dog gå?\nDet blev over alt forventning.\nPladsen er kæmpe stor (ca. 2 km. langs kysten) og i modsætning til Bi-Village er pladserne ikke placeret helt ned til vandet. Enhederne er placeret i klynger, som er trukket tilbage og der er plads mellem de enkelte klynger - nogle steder 200-400 meter.\nDet giver en meget bedre oplevelse end på Bi-Village.\nDa der samtidig er mange Italienere, som bliver pladsen knap så ”hollandsk” som Amarin og hvis jeg kommer tilbage til Istien igen, så tror jeg at Park Umag bliver blandt favoritterne.\nFerien kunne jo ikke fortsætte i det uendelige, men jeg havde insisteret på et besøg ved Bohinj søen.\nDerfor gik turen til Bled i Slovenien, Bled-søen og herefter Bohinj-søen.\nUtrolig smukt sted.\nDer er en campingplads i den ene ende af søen. Den er meget lille og alt var optaget.\nDerfor endte vi på Camp Danica i Bohinjska Bistrica - ca. 5 km. fra søen. Byen har et lille supermarked, et par restauranter og en lille bager.\nPrøv lige at se en udsigt!\nUdenfor campingpladsen findes der en lille bod, hvad man kan book bjergklatring, rafting etc.\nVi besluttede os for en kanotur ned af floden Savo. Det fungerer ved, at man bliver kørt ned til Bohinj-søen (hvor flodedn starter) og så gå det ned mod et nærmere aftalt sted, hvor man bliver samlet og kørt tilbate til udgangspunktet (campingpladsen).\nHer er vi ved at iføre os neopren med diverse tilbehør.\nOg så går det ned af floden. Det var en foholdsvis let tur man man kan nemt tage turen selv om man har mindre børn med.\nMens man venter på at blive samlet op, så kan man tage sig en dukkert i det meget kolde vand.\nSå gik turen hjem. Vi snuppede en overnatning i Siegsdorf – ikke langt fra Rosenheim. Det var en slags campingplads og vi slap kun få euro for en overnatning på græsplænen foran gården, som hørte til pladsen.\nSuper god overnatningplads – meget tæt på motorvejen. Men ikke gode tilkørselsforhold for en lang campingvogn.\nDet er vores bedste ferie til dato. Ialt blev turen på 4.700 km. Lidt for mange skift af campingpladser, men formålet med turen var også at få lidt erfaringer med Kroatien. Tidligere var mit yndlingssted Korsika, men Kroatien har meget af Korsika's charme og langt flere muligheder.\nOmkring Istrien: Jeg synes at dele af Istien bliver lidt som østsiden af Gadasøen eller som området øst for Venedig. Det kan være hyggeligt nok, men man oplever ikke den samme kroatiske charme, som opleves sydpå. Omvendt elsker børnene de store campingpladser. Så for mig er det optimalt, hvis man kan kombinere de to ting. En uge på Istrien, en uge på en ø og en uge syd for Istien - det vil være det optimale for os. Det skal siges, at vi har autocamper og at vi ikke ser det at flytte plads som et større problem - vi har aldrig haft en ferie, hvor vi lå det samme sted i hele ferie. Hvert nyt sted giver nye indtryk og en masse nye oplevelser, men sådan er vi jo så forskellige.\nEn ulempe - turen har resulteret i en beslutning om, at vi må have os en lille motordrevet gummibåd. Med 1.100 øer så må det være helt fantastisk.\nTak til alle dem, som har været med til at inspirere til vores tur.


Mistanke om coronasmitte aflyste forpremiere hos Odense Teater: Viste sig at være falsk alarm | fyens.dk\nOdense Teater sendte gæster hjem, da de havde mistanke om, at medarbejdere fra teatret havde corona. Efter en række tests viser det sig, at der var tale om falsk alarm. Foto: Odense Teater\nOdense Teater sendte 26 gæster hjem til forpremieren på Den stille Klovn på grund af mistanke om corona. Premieren torsdag er også aflyst, men stykkes vises igen i morgen, da ingen medarbejdere er smittet med corona.\n29 okt. 2020 kl. 15:42\nOdense: 26 teatergæster måtte gå skuffede hjem onsdag aften, da de skulle have været til forpremieren på Den stille Klovn på Odense Teater. Det var en mistanke om, at flere medarbejdere fra Odense Teater havde corona, som gjorde, at gæsterne blev sendt hjem.\nVi kan med helt med ro i sindet åbne i morgen. Vi gennemførte en række tests i dag, og jeg kan fortælle, at der ikke er corona på Odense Teater.\nMedarbejdere fra teatret blev testet i dag, og det viser sig, at der var tale om en falsk alarm. Aftenens premiere er dog stadig aflyst, fortæller Allan Wissmann, der er økonomidirektør i Odense Teater.\n- Når vi har den mindste mistanke om corona på teatret, tager vi det utrolig seriøst for vores kunders og medarbejders sikkerhed. Vi var nødt til at give vores gæster svar i god tid, og det går desværre ud over forestillingen i aften, fortæller han.\nTeatret åbner op i morgen, hvor gæster får mulighed for at se det nye stykke, Den stille Klovn. Og det er med ro i sindet, at teatret igen lukker dørene op, siger Allan Wissmann.\n- Vi gennemførte en række tests i dag, og jeg kan fortælle, at der ikke er corona på Odense Teater. Vi er måske det mest corona-sikre sted på Fyn lige nu - eller i hvert fald det mest testede.\nAllan Wissmann er lettet over, at teatret slipper for corona og mener ikke, at det var en overreaktion.\n- Det mener vi ikke. Vi vil ikke udsætte publikum eller medarbejdere for potentiel smitte. Vi er lettede over resultatet, og heldigvis virker vores forholdsregler, fortæller han.


Rødovre Kommune: 31-01-2017 kl. 18:30\nSager 1 - 24\nProjektforslag for fjernvarmeforsyning af Damhushave\nRødovre Kommunale Fjernvarmeforsyning har udarbejdet vedlagte projektforslag. Projektforslaget omfatter fjernvarmeforsyning af ny og eksisterende bebyggelse indenfor rammerne af Lokalplan 124, Damhusparken, Damhuskroen og Damhustorvet. Projektforslaget søges godkendt af Rødovre Kommune.\nat projektforslaget for fjernvarmeforsyning af Damhusparken, Damhuskroen og Damhustorvet godkendes og sendes til høring.\nBestyrelsen for RKF 17-01-2017\nTeknik- og Miljøudvalget 17-01-2017\nProjektforslaget omhandler Damhusparken, Damhuskroen og Damhustorvet, som er udlagt til byudvikling i Lokalplan 124. Området forventes at have et samlet varmebehov på 660 MWh.\nI alt forventes det, at der bliver opført ca. 50 nye boliger i området. Området for Damhusparken er pt. ikke tilsluttet nogen kollektiv opvarmningsform, men ligger indenfor naturgasforsynet område. Bygherren for Damhusparken ønsker ikke naturgas, idet der ikke er plads til de nødvendige solceller, ligesom der ikke er afsat plads til gaskedel og skorsten.\nProjektforslaget belyser de samfundsmæssige, selskabsøkonomiske og brugerøkonomiske gevinster, samt effekten på begrænsning af CO2 belastning i forhold til opvarmning ved brug af naturgas.\nAnalysen i projektforslaget viser, at fjernvarmeforsyningen, som beskrevet i projektforslaget, er miljømæssigt og samfundsøkonomisk fordelagtigt.\nProjektet indebærer en samfundsøkonomisk gevinst på 0,9 mio. kr.\nDen interne forrentning er ikke defineret, da investeringerne i varmepumper i referencen overstiger investeringen i fjernvarmenettet.\nProjektets selskabsøkonomiske gevinst som nutidsgevinst med en diskonteringsrente på 2 % og i form af intern forrentning er anslået til følgende:\nNutidsværdi: 1,2 mio. kr.\nIntern forrentning: 21 %.\nDen samlede nutidsgevinst for de nye fjernvarmekunder i dette projektforslag er anslået til 0,7 mio. kr.\nBekendtgørelse om lov om varmeforsyning. LBK 1184 af 14. december 2011.\nBekendtgørelse om godkendelse af projekter for kollektive varmeforsyningsanlæg. LBK 825 af 24. juni 2016.\nAnlægsinvesteringen for Rødovre Kommunale Fjernvarmeforsyning, i vedlagte projektforslag til etablering af fjernvarmeudbygningen, er anslået til 0,78 mio. kr.\nJanuar 2017: Politisk behandling i Rødovre Kommune.\nFebruar 2017: Høringsfase på 4 uger.\nMarts 2017: Behandling af høringssvar og klargøring af sagsfremstilling til endelig politisk behandling i april 2017.\nApril 2017: Endelig politisk behandling i Rødovre Kommune.\nMaj 2017: Projektstart Såfremt høringssvar ikke giver anledning til væsentlige ændringer i projektforslaget, startes projekteringsforløb. Bindende aftaler med kunderne (projektudvikler for Damhusparken og Damhuskroen) indgås kun med forudsætning om Rødovre Kommunalbestyrelses endelige godkendelse af projektforslaget. Udbygningen sker i foråret/sommeren 2017, tilpasset ombygning/renovering af Damhustorvet.\nProjektet kan evt. opdeles i etaper af hensyn til renovering og ombygning af Damhustorvet. Af hensyn til fremdrift og koordinering i renovering/ombygning af Damhustorvet, kan det vise sig nødvendigt at investeringer i rørføringer sker før endelig politisk godkendelse af projektforslaget.\nBilag 1: Projektforslag for fjernvarmeforsyning af lokalplan 124, Damhusparken, Damhuskroen og Damhustorvet.\nAlle fagudvalg 17-01-2017\nTillæg 5 til Kommuneplan 2014 Rødovre Port - endelig vedtagelse\nKommunalbestyrelsen vedtog på møde den 30. august 2016 at forelægge Forslag til Tillæg 5 til Kommuneplan 2014 Rødovre Port med tilhørende miljøvurdering (sag nr. 117) i otte ugers offentlig høring i perioden fra den 7. september 2016 til den 2. november 2016. Kommuneplantillægget med tilhørende sammenfattende redegørelse indstilles nu til endelig vedtagelse.\nKommuneplantillægget skal præcisere plangrundlaget for en bæredygtig byudvikling i det stationsnære kerneområde i den sydlige del af byudviklingsområdet Rødovre Syd, som er udpeget i Kommuneplan 2014.\nI henhold til Lov om miljøvurdering af planer og programmer er planforslaget miljøvurderet.\nat Tillæg 5 til Kommuneplan 2014 Rødovre Port med tilhørende sammenfattende redegørelse vedtages endeligt, med de ændringer der fremgår af sagen, samt\nat Tillæg til Kommuneplan 2014 med tilhørende sammenfattende redegørelse offentliggøres.\nIndstilles godkendt med 4 stemmer for (A, O, V) og 1 stemme imod (Ø).\nGodkendt med 17 stemmer for (A, C, F, O, V) og\n2 imod (Ø).\nKommuneplantillæggets formål er at oprette et nyt Rammeområde 6F03 Rødovre Port, som er dannet af en del af Rammeområde 6F02 Højhusbebyggelsen Milestedet, for at fastsætte rammebestemmelser for en bebyggelse vest for Tårnvej, som skal hænge sammen med en ny større bebyggelse på den østlige side af Tårnvej.\nDesuden er formålet med tillægget at ændre i bygningshøjden og parkeringsnormen for det eksisterende Rammeområde 7C01 Rødovre Stationscenter og at inddrage et mindre vejareal fra del af Rammeområde 7B02 Hendriksholm syd for Damhus Boulevard. Så der derved dannes plangrundlag for, at den fremtidige byudvikling af området, kan ske i overensstemmelse med intentionerne i Kommuneplan 2014 og indenfor stationsnærhedsprincipperne, i henhold til Landsplandirektivet - Fingerplan 2013.\nVed vedtagelse af Tillæg 5 til Kommuneplan 2014 muliggøres vedtagelsen af Lokalplan 141 Rødovre Port. Formålet med lokalplanen er at opnå en bymæssig tæt bebyggelse og at bevare en trafiksikker cykel- gangforbindelse mellem de eksisterende boligområder i vest og Rødovre Station i øst.\nI forbindelse med udarbejdelsen af planforslaget blev der udarbejdet en miljøvurdering. Miljøvurderingen er en vurdering af planens indvirkning på miljøet. Når en lokalplan vedtages endeligt afløses miljøvurderingen af en sammenfattende redegørelse. I den sammenfattende redegørelse er der blandt andet redegjort for, hvordan miljøhensyn er integreret i planen, og hvordan bemærkninger, der er indkommet i den offentlige høring, er taget i betragtning. Den sammenfattende redegørelse indgår i kommuneplantillægget, side 11-12.\nForslag til Tillæg 5 til Kommuneplan 2014 med tilhørende miljøvurdering har været i offentlig høring i otte uger. I denne periode modtog Rødovre Kommune 5 høringssvar til Forslag til Tillæg 5 til Kommuneplan 2014 - punkt: 14A, 22A, 24K, 26A og 34K.\nAlle høringssvarene til Forslag til Tillæg 5 til Kommuneplan 2014 og Lokalplan 141 er behandlet samlet og fremgår af bilag 2 med Teknisk Forvaltnings kommentarer indskrevet. De 5 høringssvar til Forslag til Tillæg 5 til Kommuneplan 2014 omhandler bemærkninger om plangrundlag, nuværende anvendelser, bygningshøjder, bebyggelsesprocent, vindforhold og skyggegener.\nAlle der har indgivet høringssvar vil få tilsendt bilag 2 og 4 (et notat af borgermødet) efter vedtagelsen af Tillæg 5 til Kommuneplan 2014.\nI forbindelse med høringen blev der den 28. september 2016 afholdt møde i Loen på Rødovregaard. Dagsordenen for borgermødet var præsentation af Forslag til Tillæg 5 til Kommuneplan 2014 og Forslag til Lokalplan 141 Rødovre Port med tilhørende miljøvurdering. Der er skrevet notat af borgermødet, som indeholder borgernes kommentarer og Teknisk Forvaltnings svar - Bilag 4.\nPå baggrund af den offentlige høring foreslår Teknisk Forvaltning, at Tillæg 5 til Kommuneplan 2014 vedtages med følgende ændring:\nI skema på side 8 og 10 er minimumsparkeringsnormen ændret fra 1 p-plads pr. 312 m2 etageareal (svarende til minimum 120 p-pladser) til 1 p-plads pr. 188 m2 etageareal (svarende til minimum 200 p-pladser).\nPå grund af sagen om vejnavnsændring er der desuden fortaget en redaktionel rettelse i rammeskemaet på side 8: Under nuværende anvendelse er Avedøre Havnevej, gang- og cykelbro og vejen Storkær (for en del) ændret til Vejareal.\nLov om planlægning (LBK nr. 1529 af 23.november 2015 med senere ændringer).\nBekendtgørelse af Lov om miljøvurdering af planer og programmer (LBK. nr. 427 af 18. maj 2016 med senere ændringer).\nEndelig vedtagelse - januar 2017.\nOffentliggørelse - februar 2017.\nBilag 1: Tillæg 5 til Kommuneplan 2014\nBilag 2: Skema over høringssvar med Teknisk Forvaltnings kommentarer\nBilag 3: Kopi af fremsendte høringssvar\nBilag 4: Referat af borgermødet den 28. september 2016\nLokalplan 141 Rødovre Port (del 1 og del 2: Designmanual) - endelig vedtagelse\nKommunalbestyrelsen vedtog på møde den 30. august 2016 at forelægge Forslag til Lokalplan 141 Rødovre Port (del 1 og del 2: Designmanual) med tilhørende miljøvurdering (sag nr. 118) i otte ugers offentlig høring i perioden fra den 7. september 2016 til den 2. november 2016. Lokalplanen med tilhørende sammenfattende redegørelse indstilles nu til endelig vedtagelse.\nLokalplan 141 Rødovre Port skaber mulighed for en byudvikling i det stationsnære kerneområde nord og vest for Rødovre Station. Området er beliggende i ét af Rødovre Kommunes fem byudviklingsområder, som i Kommuneplan 2014 er udpeget med særlige muligheder for byudvikling eller byomdannelse.\nVed endelig vedtagelse af Lokalplan 141 Rødovre Port vil den erstatte en del af Byplanvedtægt 8 og en del af Lokalplan 108 Boligområdet Milestedet samt en del af Tillæg 1 til Lokalplan 108 bebyggelsen Milestedet.\nat Lokalplan 141 Rødovre Port med tilhørende sammenfattende redegørelse vedtages endeligt, med de ændringer der fremgår af sagen, samt\nat Lokalplan 141 Rødovre Port med tilhørende sammenfattende redegørelse offentliggøres.\nBorgmesteren satte følgende forslag fra liste C til afstemning:\n”at Lokalplan 141 § 6.1 a) ændres så, at der skal etableres parkeringspladser i kælder, med en minimums p-pladsnorm på 1 p-plads pr. 125 m2 etageareal, svarende til minimum 300 bilparkeringspladser ved opførsel af byggeri på 37.500 m2.”\nForslaget faldt med 17 stemmer imod (A, F, O, V, Ø) og 2 for (C).\n”at Lokalplan 141 § 6.1 b) ændres så, at der i alt må etableres maksimalt 1 p-plads pr. bolig for bebyggelse i delområde Vest, dog minimum det antal § 6.1 a) foreskriver.”\n”at Lokalplan 141 § 6.2 a) ændres så, der skal etableres cykelpakering i lokalplanområdet med minimum cykelparkeringspladsnorm på 2½ stk. pr. bolig og 1½ stk. pr. 100 m2 erhvervsareal - se også § 6.2h og note hertil.\nat Lokalplan 141 § 6.2 b) ændres så, at der for delområde Vest gælder, at der etableres mindst 1 cykelparkeringsplads pr. 37½ m2 bolig og 1 pr. 100 m2 erhvervsareal - Se også § 6.2h og note hertil.”\nIndstilling godkendt med 17 stemmer for (A, C, F, O, V) og 2 stemmer imod (Ø)\nLokalplanens formål er at muliggøre en ny blandet bydel - Rødovre Port - med nye boliger, som henholdsvis familieboliger og studie-/ungdomsboliger samt forskellige former for erhverv, uddannelse og 3.500 m² til detailhandel. Bydelen vil kunne rumme ca. 1.000 nye borgere, som vil have en fast daglig tilknytning til bydelen.\nDer fremlægges på samme møderække, som nærværende sag, en selvstændig sag om Tillæg 5 til Kommuneplan 2014, med de nødvendige rammeændringer. Derved er der mulighed for, at godkende Lokalplan 141 Rødovre Port, som er planlagt for en tæt bymæssig bydel i overensstemmelse med stationsnærhedsprincippet.\nI forbindelse med udarbejdelsen af planforslaget blev der udarbejdet en miljøvurdering. Miljøvurderingen er en vurdering af planens indvirkning på miljøet. Når en lokalplan vedtages endeligt afløses miljøvurderingen af en sammenfattende redegørelse. I den sammenfattende redegørelse er der blandt andet redegjort for, hvordan miljøhensyn er integreret i planen, og hvordan bemærkninger, der er indkommet i den offentlige høring, er taget i betragtning. Den sammenfattende redegørelse indgår i lokalplanen, på side 70-72.\nForslag til Tillæg 5 til Kommuneplan 2014 og Lokalplan 141 Rødovre Port med tilhørende miljøvurdering har været i offentlig høring i otte uger. I denne periode modtog Rødovre Kommune 35 høringssvar, som omhandler 141 punkter.\nAlle høringssvarene fremgår af bilag 3 med Teknisk Forvaltnings kommentarer indskrevet.\nDer har været flest kommentarer til bygningshøjder, parkeringsnorm og trafikforhold. Af disse har trafikforhold fyldt mest. Alle der har indgivet høringssvar vil få tilsendt bilag 3 og 5 (et notat af borgermødet) efter vedtagelse af Lokalplan 141 Rødovre Port.\nDe indsendte høringssvar, bemærkninger og indsigelser er fra borgere i Rødovre, Hvidovre og Brøndby Kommuner, grundejerforeninger, Rødovre Gymnasium, Hvidovre Kommune, DSB, Movia og HOFOR.\nHøringssvarene vedrører følgende emner: Plangrundlag, arkitektur, anvendelse, byggeriets højde og herunder indkigs- og skyggegener, vindforhold, parkering, trafikforhold, klimatilpasning samt støj og støv i anlægsfasen.\nEt overblik over antallet af høringssvar, hvem der har indsendt høringssvar og om hvad, samt Teknisk Forvaltnings kommentarer hertil fremgår af bilag 3.\nPå baggrund af den offentlige høring foreslår Teknisk Forvaltning, at lokalplanen vedtages med følgende 22 ændringer/tilføjelser (i fed kursiv):\nForslag til ændringer i redegørelsen:\nPå side 11 - i illustrationen om parkering, er tilføjet mulighed for parkeringskælder i delområde Øst og parkeringsdæk i de to nederste etager, i de to østligt beliggende tårne i delområde Vest.\nPå side 14 er følgende tilføjet i teksten: I de tre tårnes to nederste etager kan placeres erhverv. I de to østligt beliggende tårne kan der desuden etableres parkeringsdæk (ud mod Tårnvej). Der placeres ikke boliger under niveauplan kote 15.\nPå side 17 er følgende tilføjet/rettet i teksten: Gillesager i Brøndby Kommune, samt etageboligblokkene i Kærene.\nPå side 19 er følgende tilføjet: Lokalplanen giver også mulighed for en fælles parkeringskælder i delområde Øst, under den eksisterende Rødovre Stationsplads, og i de to østligt beliggende tårne i delområde Vest er der også mulighed for at etablere parkeringsdæk på de to nederste etager (ud mod Tårnvej). Minimumsparkeringsnormen for delområde Vest er 1 p-plads pr. 188 m² etageareal, svarende til 200 p-pladser ved 37.500 m² bebyggelse.\nPå side 19 er følgende tekst tilføjet for at præcisere cykelparkering: Antallet af cykelparkeringspladser i lokalplanområdets delområde Vest og delområde Øst skal tilsammen være i overensstemmelse med kommuneplanens retningslinjer og minimumsparkeringsnormen for cykler i blandet bolig- og erhvervsområder, som er 2 stk. pr. bolig og 1 ½ stk. pr. 100 m² erhverv.\nPå side 26 er følgende tilføjet i teksten: Bygherre skal i samarbejde med HOFOR undersøge muligheden for at separatkloakere området - Se § 12.1b.\nForslag til ændringer i bestemmelserne:\nI § 2.2 er tilføjet: § 2.2c Indenfor delområde Øst kan der etableres en fælles parkeringskælder under terræn, til parkering for både delområde Øst og delområde Vest.\nI § 3.1c er tilføjet: parkeringsdæk\nI § 3.1e er tilføjet: Detailhandel må kun placeres i stueetagen (kote 15).\nI § 3.1f er tilføjet: Der må placeres bolig på alle etager over niveauplan kote 15.\nI § 3.1g er anvendelsen præciseret: I de to nederste etager, i de to østligt beliggende tårne, skal der etableres erhverv og/eller parkeringsdæk (ud mod Tårnvej).\nDer er tilføjet et nyt punkt: § 3.1j Der må ikke etableres erhverv over bolig (bortset fra restaurant i det højeste tårn og hotel i de tre tårne, samt hvor erhvervet er i forbindelse med boligen, som er iht. § 3.4a).\nI § 3.3a er tilføjet mulighed for enfælles parkeringskælder for hele lokalplanområdet under den eksisterende Rødovre Stationsplads (delområde Øst).\nI § 5.1g er anvendelsen præciseret: Adgangen til fælles parkeringskælder i delområde Øst, sker via vejen; Rødovre Stationsvej.\nI § 6.1a er parkeringsnormen ændret/forøget for delområde Vest: Der skal etableres parkeringspladser i kælder, med en minimums p-pladsnorm på 1 p-plads pr. 188 m² etageareal, svarende til minimum 200 p-pladser ved opførelse af et byggeri på 37.500 m².\nI § 6.1b er ændret/tilføjet: Der må i alt maksimalt etableres 300 p-pladser for bebyggelsen i delområde Vest.\nI § 6.1 er tilføjet: § 6.1cDer skal etableres minimum 120 p-pladser, som etableres i parkeringskælder under bebyggelsen i delområde Vest.\nI § 6.1 er tilføjet: § 6.1e De resterende minimum 80 p-pladser for delområde Vest kan etableres i de to østligt beliggende tårnes to nederste etager (ud mod Tårnvej) og/eller i en (udvidet) parkeringskælder under delområde Øst - Se også § 2.2c.\nI § 6.1 er tilføjet: § 6.1f Der kan etableres parkeringskælder i delområde Øst, til brug for Rødovre Station - både på terræn og i parkeringskælder.\nI § 6.2 er tilføjet: § 6.2a Der skal etableres cykelparkering i lokalplanområdet med minimum cykelparkeringspladsnorm på 2 stk. pr. bolig og 1½ stk. pr. 100 m² erhvervsareal.\nI § 7.1a er tilføjet/rettet: Lokalplanen giver ikke mulighed for ny bebyggelse i delområde Øst, ud over parkeringskælder under terræn og mindre bygninger, som er nævnt i § 7.2.\nI § 11.2a er tilføjet:Der skal sikres, at støjen fra jernbanen ikke reflekteres mod syd, via den nye støjskærm.\nForslag til ændringer i Lokalplan 141 (del 2: Designmanualen)\nPå side 13 er illustrationen, i illustrationen om parkering, tilføjet mulighed for parkeringskælder i delområde Øst og parkeringsdæk i de to nederste etager, i de to østligt beliggende tårne i delområde Vest.\nI forbindelse med høringen blev der den 28. september 2016 afholdt et borgermøde i Loen på Rødovregård.\nDagsordenen for borgermødet var præsentation af Forslag til Tillæg 5 til Kommuneplan 2014 og Forslag til Lokalplan Rødovre Port (del 1 og del 2) med tilhørende miljøvurdering. Der er skrevet notat af borgermødet, som indeholder borgernes kommentarer og Teknisk Forvaltnings svar, Bilag 5.\nLov- om Planlægning (LBK nr. 1529 af 23. november 2015 med senere ændringer).\nUdgifter til udarbejdelse af dispositionsforslag for sammenhængen mellem den nye forplads og Rødovre Stationsplads.\nBilag 1: Lokalplan 143 Rødovre Port - del 1\nBilag 2: Lokalplan 141 Rødovre Port - del 2\nBilag 3: Skema over høringssvar med Teknisk Forvaltnings kommentarer\nBilag 4: Kopi af fremsendte høringssvar\nBilag 5: Referat af borgermødet den 28. september 2016\nForslag til Tillæg 9 til Kommuneplan 2014 Rådmand Billes Vej - Hvidsværmervej\nForslag til Tillæg 9 til Kommuneplan 2014 forelægges til vedtagelse og foreslås fremlagt i offentlig høring i otte uger. Det indstilles, at planforslaget ikke miljøvurderes.\nat Forslag til Tillæg 9 til Kommuneplan 2014 med miljøscreening vedtages og fremlægges i offentlig høring i 8 uger, samt\nat planforslaget ikke miljøvurderes.\nForslag til Tillæg 9 til Kommuneplan 2014 er udarbejdet i sammenhæng med Forslag til Lokalplan 139 Tjørneparken.\nLokalplanområdet er en del af kommuneplanens rammeområde 1B10 Rådmand Billes Vej - Hvidsværmervej.\nI Kommuneplan 2014 kan der ifølge rammeområde 1B10 opføres tæt-lav boligbyggeri. I forbindelse med udarbejdelse af Forslag til Lokalplan 139 for Tjørneparken er det nødvendigt at skabe et nyt kommuneplangrundlag, idet den fremtidige anvendelse ændres fra kun at være tæt-lav boligbyggeri til også at omfatte etagebyggeri.\nI forbindelse med gennemførelse af en renovering af Tjørneparken, har boligselskabet Lejerbo ønsket at ændre på boligstørrelserne og etablere flere boliger, herunder flere med adgang for bevægelseshæmmede. Nogle af de to-etagers rækkehuse ændres derfor til etageboliger, idet der etableres lejligheder med vandrette skel. Med dette tillæg tilføjes at der, udover tæt-lav boligbyggeri, også kan være etageejendomme i den fremtidige anvendelse.\nVed vedtagelse af Forslag til Tillæg 9 til Kommuneplan 2014 muliggøres vedtagelse af Forslag til Lokalplan 139 Tjørneparken, som efterfølgende fremsendes i offentlig høring.\nForslag til Tillæg 9 til Kommuneplan 2014 vil medføre følgende ændringer i Kommuneplan 2010-2022 (der er en del af Kommuneplan 2014):\nÆndring af Rammeområde 1B10:\nEksisterende ramme for fremtidig anvendelse\nFremtidig ramme for fremtidig anvendelse\nTæt-lav bolig, etagebolig\nDe øvrige rammebestemmelser forbliver uændret.\nI henhold til Lov om miljøvurdering af planer og programmer skal Rødovre Kommune gennemføre en miljøvurdering, hvis Forslag til Tillæg 9 til Kommuneplan 2014 må antages at få væsentlig indflydelse på miljøet. Det er ved den indledende miljøscreening vurderet, at de ændringer, som planforslagene (Tillæg 9 til Kommuneplan 2014 og Lokalplan 139 Tjørneparken) giver mulighed for, ikke har væsentlige indvirkninger på miljøet.\nKommuneplan 2010-2022 og Kommuneplan 2014.\nVedtagelse af planforslaget og miljøvurderingen – 31. januar 2017.\nHøring i 8 uger - fra februar 2017 – april 2017.\nEndelig vedtagelse af Tillæg 9 til Kommuneplan 2014 - juni 2017.\nOffentliggørelse – juli 2017.\nBilag 1: Forslag til Tillæg 9 til Kommuneplan 2014\nBilag 2: Screening af Forslag til Lokalplan 139 Tjørneparken og Forslag til Tillæg 9 til Kommuneplan 2016\nForslag til Lokalplan 139 Tjørneparken\nForslag til Lokalplan 139 Tjørneparken forelægges til vedtagelse og foreslås fremlagt i offentlig høring i otte uger. Planen omfatter Lejerbos afdeling 56.\nDet indstilles, at lokalplanforslaget ikke miljøvurderes.\nat Forslag til Lokalplan 139 Tjørneparken med miljøscreening vedtages og fremlægges i offentlig høring i 8 uger, samt\nFormålet med Forslag til Lokalplan 139 for Tjørneparken er at skabe et varieret udbud af nye boligtyper og samtidig fastholde de overordnede kvaliteter, der er i området. Med en omorganisering af bebyggelsen bliver der 30 ekstra lejligheder og mulighed for flere nutidige boliger for både familier og enlige.\nBebyggelsen fremtidssikres med en gennemgribende forsynings- og bygningsmæssig renovering og klimatiltag som regnvandshåndtering.\nI samarbejde med Teknisk Forvaltning har boligforeningen Lejerbo med rådgiverfirmaet NOVA5 arkitekter A/S udarbejdet et lokalplanforslag for den almennyttige boligbebyggelse Tjørneparken.Tjørneparken består i dag af 176 to-plans- og 22 ét-plans rækkehuse. Alle boligerne har 3 til 4 rum og er på ca. 83 m², hvilket betyder en meget lille variation i beboersammensætningen.\nTerrændækkene i alle boliger er uisolerede, hvilket har medført skimmelsvamp i en del af bebyggelsen, der i dag står tom og afventer lokalplanen for at gennemføre en gennemgribende renovering.\nFormålet med lokalplanen er at fastholde områdets overordnede kvaliteter, etablere flere boliger med mere varierede boligstørrelser med adgang for bevægelseshæmmede, muliggøre bæredygtige og klimamæssige forbedringer og sikre de fælles grønne arealer som rekreative arealer med offentlig adgang.\nEfter lokalplanens gennemførelse vil boligantallet i de to-plans rækkehuse være øget fra 176 til 206 boliger. Boligstørrelserne ændres for at opnå en varieret beboersammensætning, så der etableres mindre boliger til unge og enlige og større familieboliger, samtidig med at en del af boligerne fastholdes i den nuværende størrelse. Udover ændring af den eksisterende bebyggelse skabes der også mulighed for at opføre en tilbygning på 12-18 m² ved hver bolig, hvilket nogle allerede har i dag.\nLokalplanen er delt op i tre delområder A, B og C. De største ændringer sker i delområde A, der omfatter de to-plans rækkehuse. (Se lokalplan kortbilag 2).\nDelområde A for to-plans rækkehuse\nEn del af gavlboligerne kan ændres til etageboliger med udvendig trappeadgang og herunder isoleret vindfang i stueetagen.\nFor at muliggøre en tilbygning på gavlsiden er det nødvendigt at ændre gældende deklaration for en vejudvidelseslinje på 5 meter på begge sider af vejen, idet vejudvidelseslinjen på den sydlige del af vejen indskrænkes med 2,5 meter. Det betyder, at vejens samlede bredde efter lokalplanens gennemførelse kan udvides til 17,5 meter, hvor den i dag kan udvides til en bredde på 20 meter.\nDer er endvidere udlagt byggefelter til opholdsstuer og mindre udhuse på havesiden samt overdækninger og mindre udhuse på indgangssiden. (Se lokalplan kortbilag 3 og 4).\nDelområde B for et-plans rækkehuse\nTil et-plans rækkehuse kan der bygges udestuer mellem vinkeludbygningerne og mindre udhuse i et udlagt byggefelt. (Se lokalplan kortbilag 4).\nDelområde C for institutionen Tjørneparken\nDer sker ingen ændringer i delområdet.\nDe grønne fællesarealer mellem husene udpeges som rekreative arealer med offentlig adgang. Bebyggelsen kan forsynes med mindre småbygninger til tekniske installationer, miljøstationer, tørregårde og skure til cykler og barnevogne, garager og carporte. Der kan enten etableres op til ti decentrale varmecentraler eller opføres én ny varmecentral, hvor den eksisterende ligger i dag.\nPå grund af ændringen til etageboliger kræver lokalplanen et kommuneplantillæg. Der fremlægges på samme møderække, som nærværende sag, en selvstændig sag om Forslag til Tillæg 9 til Kommuneplan 2014.\nI henhold til Lov om miljøvurdering af planer og programmer skal Rødovre Kommune gennemføre en miljøvurdering, hvis Forslag til Lokalplan 139 Tjørneparken må antages at få væsentlig indflydelse på miljøet. Det er ved den indledende miljøscreening vurderet, at planforslagene (Tillæg 9 til Kommuneplan 2014 og Lokalplan 139 Tjørneparken) ikke har væsentlige indvirkninger på miljøet.\nEndelig vedtagelse af Forslag til Lokalplan 139 - Tjørneparken - juni 2017.\nBilag 1: Forslag til Lokalplan 139 Tjørneparken\nBilag 2: Screening af Forslag til Lokalplan 139 Tjørneparken og Forslag til Tillæg 9 til Kommuneplan 2014\nForudgående høring - Islevdal Erhvervskvarter\nBeslutning om at indkalde ideer og forslag til den forestående planlægning for Islevdal Erhvervskvarter (forhøring).\nat der gennemføres en forudgående høring i 4 uger i henhold til Planlovens § 23 c, hvor der indkaldes idéer og forslag til den forestående planlægning for Islevdal Erhvervskvarter, samt\nat der afholdes dialogmøde for grundejere i Islevdal Erhvervskvarter.\nI Kommuneplan 2014 er Islevdal Erhvervskvarter udpeget, som et af kommunens fem udviklingsområder.\nI henhold til Kommuneplan 2014 fremgår det, at der er et stort behov for at se på området med fokus på en fornyelse af plangrundlaget. Det nye plangrundlag skal åbne op for, at nye potentialer kan udnyttes og derved sikre bedre fysiske rammer for erhvervsudvikling i kommunen nu og fremover. Kommunalbestyrelsen vedtog i forbindelse med Kommuneplan 2014, at der skal udarbejdes en ny lokalplan for området omfattende hele områdets anvendelse og udseende. Lokalplanen skal samtidig sikre en hensigtsmæssig udnyttelse, beskyttelse af tilstødende områder samt et attraktivt miljø gennem forskønnelse af området. I Kommuneplan 2014 er der opstillet fire overordnede målsætninger, som en ny lokalplan skal opfylde:\nAt imødekomme de seneste års ændringer i erhvervsstrukturen og skabe et attraktivt erhvervsområde til fremtidens erhverv.\nAt udnytte områdets geografiske placering og potentialet i de infrastrukturelle ændringer, som f.eks. ændret status som stationsnært område, der sker omkring området.\nAt styrke Rødovres erhvervsprofil.\nAt sikre, at erhvervsområdet kan leve op til både nutidens og fremtidens krav til bæredygtig byudvikling.\nEksisterende plangrundlag og forventede ændringer\nIslevdal Erhvervskvarter er i dag omfattet af Lokalplan 70.\nDesuden er lokalplanområdet omfattet af kommuneplanrammerne 1E01, IE02, 1E04, IE05 og IG11, som fastlægger de fremtidige anvendelsesmuligheder til fremstillingserhverv, værksteder, engroshandel, transport, administration, serviceerhverv, butikker til særligt pladskrævende varer samt kolonihaver (Se Bilag 2 for oversigtskort og skema med anvendelsesmuligheder for rammeområderne).\nLokalplan 70 rummer ikke de samme muligheder som kommuneplanrammerne.\nEn fremtidig udvikling af området vil medføre, at der skal udarbejdes et kommuneplantillæg for ændring af rammebestemmelserne for Rammeområde IE05 Islevdal midte, hvor det forventes, at anvendelsesbestemmelserne skal ændres fra undervisning, idrætsanlæg, institutioner m.m. - til anvendelse der er i tråd med visionerne for området.\nDialog med grundejere\nI Erhvervspolitikken, og medfølgende handlingsplan, lægges der blandt andet op til at gå i dialog med erhvervslivet om erhvervsområdernes planlægning – herunder arealanvendelse, bebyggelsesmuligheder, trafik, parkering, beplantning m.m.\nI henhold til Rødovre Kommunes Erhvervspolitik foreslår Teknisk Forvaltning, at områdets grundejere inddrages tidligt i lokalplanprocessen.\nTeknisk Forvaltning foreslår derfor, at der under den forudgående høring, hvor der indkaldes idéer og forslag til udviklingen for området, planlægges et dialogmøde med grundejerne indenfor lokalplanområdet.\nGrundejerne i området inviteres direkte til dialogmødet, hvor Teknisk Forvaltning vil orientere om de forestående planer og skabe rammer for at grundejerne kan komme med input til planlægningen.\nSåfremt Teknisk Forvaltning vurderer, at dialogmødet skal afholdes med bistand fra ekstern konsulent, afholdes udgiften indenfor eget budget.\nForudgående høring i 4 uger fra februar til marts 2017.\nPolitisk behandling af resultatet af den forudgående høring i april 2017.\nBilag 1: Planafgrænsning - Islevdal Erhvervskvarter\nBilag 2: Uddrag fra Kommuneplan 2014\nTakster 2017 for vand og spildevand\nat HOFORs takster for vand og spildevand i 2017 godkendes.\nI henhold til vandsektorloven skal HOFOR Vand Rødovre A/S og HOFOR Spildevand Rødovre A/S fastsætte takster under eller lig med indtægtsrammen fra Forsyningssekretariatet. Herefter skal Kommunalbestyrelsen godkende taksterne. Forsyningssekretariatet traf afgørelse om indtægtsrammerne for HOFOR Vand Rødovre A/S og HOFOR Spildevand Rødovre A/S 15. december 2016. Afgørelserne er vedlagt mødesagen som bilag 3 og 4.\nHOFOR sendte 23. december 2016 email til Rødovre Kommune, hvor de anmodede om Kommunalbestyrelsens godkendelse af følgende takster for 2017:\nHOFOR Vand Rødovre A/S takst – vandpris – 9,42 kr. ekskl. vandafgift og ekskl. moms,\nHOFOR Spildevand Rødovre A/S takst – vandafledning – trin 1 jf. trappemodellen 17,91 kr. ekskl. moms,\nHOFOR Spildevand Rødovre A/S takst – vandafledning – trin 2 jf. trappemodellen 15,05 kr. ekskl. moms samt\nHOFOR Spildevand Rødovre A/S takst – vandafledning – trin 3 jf. trappemodellen 9,32 kr. ekskl. moms.\nHvad angår vandafledningsafgiften er det et lovkrav, at virksomheder med stort vandforbrug skal have rabat. Det er årsagen til, at der eksisterer en "trappemodel" med 3 forskellige takster for vandafledningsafgift. Private husstande, offentlige myndigheder og mindre virksomheder skal alle betale den høje sats, som i 2017 er på 17,91 kr./m3 ekskl. moms.\nTakstfastsættelsen for 2017 tager udgangspunkt i udmeldte indtægtsrammer fra Forsyningssekretariatet. Yderligere specifikation af budgetterede omkostninger, investeringsbudgetter, nøgletal mv. fremgår af bilag 2-4 til mødesagen. Det fremgår af bilagsmaterialet, at takstprovenuet overholder indtægtsrammerne fra Forsyningssekretariatet. Taksterne overholder endvidere hvile-i-sig-selv princippet, idet selskaberne løbende afvikler over/underdækning.\nPå grundlag af det materiale, som HOFOR har fremsendt, er det Teknisk Forvaltnings vurdering, at taksterne for 2017 er lovlige, og kan godkendes af Kommunalbestyrelsen.\nBekendtgørelse om økonomiske rammer for vandselskaber, BEK nr. 1235 af 10. oktober 2016.\nDen samlede vandpris ændres kun marginalt fra 2016 til 2017. Den næsten uændrede vandpris dækker over en højere takst for spildevand men en lavere takst for vand.\nIfølge lovgivningen skulle taksterne have været godkendt af Kommunalbestyrelsen senest 31. december 2016. Dette var ikke muligt at overholde, fordi Forsyningssekretariatet først traf afgørelser om de økonomiske rammer for HOFOR Vand Rødovre A/S og HOFOR Spildevand Rødovre A/S den 14. december 2016.\nBilag 1: Priser på vand og spildevand i Rødovre 2017\nBilag 2: HOFORs budgetter og priser 2017\nBilag 3: Forsyningssekretariatets afgørelse for HOFOR Vand Rødovre A/S 2017\nBilag 4: Forsyningssekretariatets afgørelse for HOFOR Spildevand Rødovre A/S 2017\nOrientering om medfinansiering af klimatilpasning\nForsyningssekretariatet har godkendt aftaler mellem Rødovre Kommune og HOFOR om medfinansiering af klimatilpasningsprojekter i 4 risikoområder for et samlet beløb på 30,7 mio. kr. I mødesagen og bilag til den redegøres for de økonomiske og praktiske konsekvenser af Forsyningssekretariatets afgørelse.\nPå mødet den 16. februar 2016 (sag nr. 18) vedtog Kommunalbestyrelsen at indgå aftaler med HOFOR om medfinansiering af klimatilpasningsprojekter på offentlige veje i 4 af de risikoområder, der er udpeget i Rødovre Kommunes klimatilpasningsplan. Aftalerne vedrører klimatilpasningsprojekter for et samlet beløb på anslået 30,7 mio. kr. Projekterne er en del af den samlede indsats for klimatilpasning af 5 udpegede risikoområder, som jævnfør Kommunalbestyrelsens sag nr. 203 af 24. november 2015 er anslået til at koste 379 mio. kr.\nPå baggrund af aftalerne mellem HOFOR og Rødovre Kommune sendte HOFOR ansøgninger til Forsyningssekretariatet om godkendelse af medfinansieringsprojekterne. 15. december 2016 traf Forsyningssekretariatet afgørelse om de økonomiske rammer for 2017 for HOFOR Spildevand Rødovre A/S (prisloft).\nI afgørelsen har Forsyningssekretariatet godkendt de 4 medfinansieringsaftaler mellem Rødovre Kommune og HOFOR. Forsyningssekretariatets godkendelse betyder, at projekterne nu kan sættes i gang i samarbejde mellem Rødovre Kommune og HOFOR. Forsyningssekretariatets afgørelse er vedlagt mødesagen som bilag 1. Bilaget er identisk med bilag 4 i sag nr. 9 om takster for vand og spildevand i 2017.\nPå mødet den 24. november 2015 (sag nr. 203) vedtog Kommunalbestyrelsen, at klimatilpasning af de udpegede risikoområder skal gennemføres i perioden 2016-2025. Både HOFOR og Teknisk Forvaltning havde forventet, at HOFORs tillæg til den økonomiske ramme ville blive udløst for det enkelte projekt, når det blev igangsat. Forsyningssekretariatet har imidlertid indført en ny praksis, hvor HOFORs tillæg til den økonomiske ramme bliver udløst fra og med 2017, uanset hvornår projekterne rent faktisk igangsættes. Konsekvenserne af Forsyningssekretariatets afgørelse er gennemgået i mødesagens bilag 2.\nMedfinansieringsbekendtgørelsen, BEK nr. 159 af 26. februar 2016.\nBetalingsvedtægt for HOFOR Spildevand Rødovre A/S.\nTillæg 2 til Kommuneplan 2010-2022, Klimatilpasningsplan.\nHandlingsplan for Klimatilpasning 2014-2018.\nForsyningssekretariatets godkendelse af medfinansieringsprojekterne betyder, at vandafledningsafgiften i 2017 bliver 1,38 kr./m3 højere, end den ellers ville have været. Jævnfør mødesagens bilag 2 vil en del af dette beløb formentlig skulle tilbagebetales til vandforbrugerne i 2019.\nPå mødet den 24. november 2015 (sag nr. 203) vedtog Kommunalbestyrelsen, at klimatilpasning af de udpegede risikoområder skal gennemføres i perioden 2016-2025.\nBilag 1: Forsyningssekretariatets afgørelse af 16. december 2016 om økonomiske rammer i 2017 for HOFOR Spildevand Rødovre A/S\nBilag 2: Notat af 3. januar 2017 om ny praksis i Forsyningssekretariatet om medfinansiering af klimatilpasning\nBemyndigelse til at tinglyse på Teknik- og Miljøområdet\nI 2011 ændrede Kommunalbestyrelsen bemyndigelsen til at kunne tinglyse servitutter og deklarationer på Teknik- og Miljøområdet, således at Kommunaldirektør og Teknisk direktør i fællesskab kan tinglyse.\nEn sådan bemyndigelse er personlig og følger ikke funktionen. Da Hans Chr. Olsen er blevet afløst af Poul Jepsen som Teknisk direktør og Anders Agger afløser Per Ullerichs 1. februar 2017, forelægges hermed en ny bemyndigelse, der giver Poul Jepsen og Anders Agger de samme tinglysningsrettigheder, som de tidligere direktører.\nat Teknisk direktør Poul Jepsen sammen med kommende kommunaldirektør Anders Agger får bemyndigelse til at underskrive de tinglysninger, der fremgår af sagsfremstillingen, i alle tinglysningsroller: Påtaleberettiget, myndighed og ejer.\nTeknisk Forvaltning har i dag følgende områder, hvor der tinglyses på private ejendomme og hvor den tekniske direktør er bemyndiget til, sammen med kommunaldirektøren, at tinglyse servitutter og deklarationer:\nTinglysninger jf. Byggeloven. Der tinglyses servitutter/deklarationer, hvor kommunen er påtaleberettiget, herunder aflysninger af og tillæg til eksisterende servitutter/deklarationer, samt tinglysning af nye servitutter og deklarationer.\nTinglysninger jf. Planloven. Der tinglyses myndighedsgodkendelse af, at ejer tinglyser visse servitutbestemmelser, planlovens § 42.\nTinglysninger jf. Vejloven. Der tinglyses deklarationer om sikring af vejanlæg via byggelinier og adgangsforhold til offentlig vej.\nTinglysninger jf. Varmeforsyningsloven. Der tinglyses deklarationer om ledninger og faste installationer på anden mands grund.\nTinglysning jf. Jordforureningsloven. Der tinglyses påbud om undersøgelse og oprensning af forurening.\nDa Rødovre Kommune pr. 1. januar 2017 har skiftet Teknisk direktør, og pr. 1. februar skifter kommunaldirektør, skal bemyndigelsen ændres til at omfatte Teknisk direktør Poul Jepsen og kommende kommunaldirektør Anders Agger.\nDelegation af underskriftbemyndigelsen forudsætter, at den enkelte tinglysning falder uden for Styrelseslovens § 32.\nStyrelseslovens § 32 er et delegationsforbud vedrørende underskrivning af dokumenter der vedrører kommunens køb og salg af fast ejendom. Forbuddet omfatter ikke dokumenter, der ikke direkte regulerer vilkårene for overdragelsen, selvom dokumenterne har sammenhæng med et konkret køb eller salg. Hvis der skulle opstå en situation, hvor der er tvivl om, hvorvidt dokumentet falder inden for Styrelseslovens § 32, vil dokumentet ikke være omfattet af denne delegation, og skal tinglyses af borgmesteren og kommunaldirektøren.\nUmiddelbart efter vedtagelse i kommunalbestyrelsen, kan underskriftbemyndigelsen fremsendes til Tinglysningsretten.\nAnlægsregnskab for ombygning af varme og ventilation på Rødovre Bibliotek\nKommunalbestyrelsen har i 2013 bevilget i alt 8.303.500 kr. til projektet, hvoraf der er forbrugt 8.302.376 kr., svarende til et mindreforbrug på 824 kr.\nat mindreforbruget på 824 kr. tilgår kassebeholdningen.\nKultur- og Fritidsudvalget 17-01-2017\nAnlægsbevillingen er benyttet til ombygning af bibliotekets varme- og ventilationsanlæg, herunder ny automatik samt opretning af lofter.\nDa bibliotekets bygning er fredet, har der i forbindelse med ombygningen været dialog med Slots- og Kulturstyrelsen om løsninger, der respekterer denne fredning af bygningen.\nArbejdet er nu afsluttet, og der kan aflægges regnskab.\nFinreguleringen af varme- og ventilationsanlægget er dog fortsat i gang og forventes afsluttet i løbet af vinteren.\nVedligeholdelsesarbejder udført i forbindelse med ombygningen\nI forbindelse med ombygningen blev det skønnet fornuftigt at udføre planlagte vedligeholdelsesarbejder på biblioteket. Udgiften hertil udgør 977.600 kr., som er afsat i årene 2013 - 2018.\nDerudover er der udført nødvendige vedligeholdelsesarbejder for 938.429 kr., som er afholdt af den akutte vedligeholdelsespulje.\nEndvidere blev der i forbindelse med opretning af lofterne foretaget ombygning af armaturer til nye lyskilder (LED), jfr. mødesag vedrørende anlægsbevillingen. Udgiften hertil på 652.011 kr. er afholdt af puljen til energiforbedringer.\nDer er forbrugt i alt 8.302.376 kr. af den afsatte anlægsbevilling på 8.303.500 kr.\nMindreforbruget på 824 kr. tilgår kassebeholdningen.\nBilag 1: Anlægsregnskab fra Teknisk Forvaltning af 20. december 2016\nLicitationsresultat vedr. renovering af tagetage på Islev Skole\nKommunalbestyrelsen har i 2016 givet anlægsbevilling på i alt 12.000.000 kr. til renovering, udvidelse og nyindretning af tagetagen på Islev Skoles hovedbygning.\nDen 17. november 2016 blev der afholdt licitation, og laveste bud lå på 15.712.750 kr.\nHertil skal tillægges udgifter til omkostninger, honorar og uforudseelige udgifter mv., hvorefter den samlede anlægsudgift beløber sig til anslået 18.000.000 kr.\nDa der ikke er givet anlægsbevilling til de yderligere 6.000.000 kr. til projektet, foreslås det, at projektet ændres, således at udvidelsen af tagetagen udgår, og at der i stedet kun gennemføres den oprindeligt foreslåede udskiftning af taget med de nødvendige tilpasninger.\nat projektet ændres til kun at omfatte udskiftning af taget,\nat opgaven udbydes i fagentreprise samt\nat den reviderede tidsplan godkendes.\nBørne- og Skoleudvalget 17-01-2017\nTagkonstruktionen på hovedbygningen på Islev Skole er i ringe forfatning med omfattende skader i tagetagen fra fugt og skimmelsvamp, og der blev derfor oprindeligt udarbejdet forslag til en udskiftning af taget. Denne udskiftning blev anslået til ca. 6.000.000 kr.\nDa tagetagen er dårligt udnyttet på grund af den lave taghældning blev det efterfølgende foreslået, at der i forbindelse med udskiftningen af taget blev foretaget en udvidelse af tagetagen fra ca. 800 m2 til ca. 1.200 m2, således at der på tagetagen kunne indrettes ni tidssvarende klasselokaler med plads til den samlede udskoling.\nDen samlede udgift til udskiftning af taget samt udvidelse af tagetagen blev anslået til 12.000.000 kr.\nEfter modtagelse af bud fra de fem indbudte firmaer har det vist sig, at udgiften til renovering af taget samt udvidelse af tagetagen ikke kan holdes inden for den afsatte anlægsramme på 12.000.000 kr.\nDa der ikke er afsat bevilling til at kunne gennemføre det samlede projekt, foreslås det, at udvidelsen af tagetagen og nyindretning af lokalerne udgår.\nDet foreslås i stedet, at der kun foretages den oprindeligt foreslåede udskiftning af taget samt de heraf følgende nødvendige tilpasninger, og at denne opgave udbydes i fagentreprise.\nTil brug herfor udarbejder Teknisk Forvaltning et nyt projektforslag i samarbejde med Børne- og Kulturforvaltningen samt Islev Skole.\nResultatet af licitationen vil blive fremlagt i aprilmøderækken 2017.\nSkolen har i dag de nødvendige antal lokaler til det eksisterende elevgrundlag.\nSåfremt skolens elevtal stiger de kommende år vil det eventuelle behov for yderligere lokaler blive medtaget i den igangværende revision af skolens helhedsplan/skoleudbygning.\nDer blev i 2016 givet en anlægsbevilling på 12.000.000 kr. til renovering og udvidelse af tagetagen, hvoraf 1.206.000 kr. blev disponeret til projektering og tilsyn.\nDer er pt. forbrugt 965.257 kr. til projektering og udbud.\nUdskiftning af taget er anslået til 6.000.000 kr.\nProjektering og udbud: februar - marts 2017\nForelæggelse af licitationsresultat: april 2017\nUdførelse: april - august 2017\nIbrugtagning: primo september 2017\nBilag 1: Bevillingsoplæg fra Teknisk Forvaltning af 2. januar 2017\nSocial- og Sundhedsudvalget 17-01-2017\nAnbefales med 2 stemmer for (A) og 1 stemme imod (C)\nAnbefales med 4 stemmer for (A, O) og 1 stemme imod (C)\nAnbefales med 4 stemmer for (A,O og Ø) og 1 stemme imod (C)\nTeknik-og Miljøudvalget 17-01-2017\nGodkendt med 17 stemmer for (A, F, O, V, Ø) og\nInvestering i den virksomhedsrettede indsats for ledige og sygemeldte\nI forlængelse af Beskæftigelsesplanen for 2017 og 2018 foreslår Social- og Sundhedsforvaltningen, at der investeres 1,5 mio. kr. i en øget virksomhedsrettet indsats i Rødovre Jobcenter.\nInvesteringen forventes at nedbringe udgifter til forsørgelse med et tilsvarende beløb i 2017, stigende i 2018 og følgende år. Investeringen anvendes til at modsvare det lovmæssige krav til virksomhedsservice og til at øge antallet af borgere i virksomhedsrettet aktivering med henblik på ordinært job og til fastholdelse af sygemeldte på egen arbejdsplads.\nat virksomhedsstrategi 2017 for Rødovre Jobcenter godkendes,\nat der gives en tillægsbevilling i 2017 på 1.500.000 kr. til Økonomiudvalget på funktion 6.45 - Administrativ organisation samt\nat der gives en tilsvarende negativ bevilling i 2017 på 1.500.000 kr. til Beskæftigelsesudvalget på funktion 5.57 - Kontante ydelser.\nDe sidste års reformer på beskæftigelsesområdet har blandt andet medført incitamenter til i højere grad at inddrage virksomheder i beskæftigelsesindsatsen. Trods jobcentrets relativt omfattende samarbejde med virksomheder i hovedstadsregionen, er der fortsat et stort potentiale for yderligere samarbejde med virksomhederne. Dette potentiale kan udnyttes til at øge andelen af borgere i job og nedbringe udgifter til forsørgelse ved, at investere yderligere i jobcentrets opsøgende virksomhedssamarbejde.\nSocial- og Sundhedsforvaltningen foreslår som følge deraf en investeringsstrategi, hvor jobcentrets virksomhedsrettede indsats tilføres 1,5 mio. kr., finansieret af en mindreudgift til forsørgelse.\nIndsatsen og dens løbende resultater sker i forbindelse med forvaltningens kvartalsvise "Redegørelse for Beskæftigelsesindsatsen i Rødovre" som forelægges Beskæftigelsesudvalget. Mål for beskæftigelsesindsatsen i 2017 fastlægges på møde i marts og vil blive justeret tilsvarende, såfremt strategien godkendes.\nJobcentrets samlede virksomhedsstrategi er vedlagt som bilag, og følgende fremhæves jf. strategiens punkter 4,5 og 6.\nDer er en voksende efterspørgsel efter kvalificeret arbejdskraft i en række brancher. Den langvarige krise og tendensen til færre ufaglærte job har dog medført, at en relativ stor andel arbejdsmarkedsparate langtidsledige har vanskeligt ved at få fodfæste på arbejdsmarkedet på grund af manglende kvalifikationer og kompetencer.\nDet er strategien at iværksætte en øget og intensiv håndholdt virksomhedsindsats for at forhindre at disse ledige marginaliseres på arbejdsmarkedet. Virksomhedspraktik, job med løntilskud og opkvalificering skal øge antallet af ledige i virksomhedsforløb med 50 % ved udgangen af 2018.\nEn stigende andel af borgere der modtager sygedagpenge er begrundet i stress og øvrige psykiske vanskeligheder af arbejdsrelaterede årsager.\nDet er strategien at fremskynde den tidlige opsøgende virksomhedsindsats, med det formål at fastholde sygemeldtes tilknytning til arbejdspladsen, gennem særlige aftaler om arbejdstilrettelæggelse og hurtigere delvis raskmelding med henblik på fuld arbejdsdygtighed. Indsatsen skal øge andelen af delvist rasmeldte fra 15 % til 20 % i 2018.\nEndeligt er der fortsat behov for at øge samarbejdet med virksomheder om det rummelige arbejdsmarked, så borgere der har mere komplekse udfordringer, får mulighed for gradvist at få større fodfæste. Andelen af ledige med behov for job på færre timer ugentligt er aktualiseret med indførelse af kontanthjælpsloft og 225 timers regel. Reformer har ligeledes øget antallet af ledige berettiget til fleksjob med behov for job på relativt få timer.\nDer iværksættes en generel kampagne for at åbne arbejdsmarkedet for jobs på færre timer, samt en særligt opsøgende indsats for at skaffe modtagere af kontant- og uddannelseshjælp og fleksjobberettigede konkrete jobtilbud.\nJobcentret indgår aktivt i det voksende tværkommunale samarbejde i hovedstadsregionen om formidling af ordinære job til brancher med mangel på arbejdskraft og om fælles tilrettelagte uddannelsesforløb for ledige i samarbejde med skoler og virksomheder.\nJobcentret forventer i øvrigt at yde en virksomhedsservice generelt. Der implementeres IT-understøttelse af samarbejdet mellem jobcenter og virksomheder, med henblik på øget service fra kommunen og mindre administration for virksomheden. Den tværkommunale koordinering af jobformidling forventes yderligere digitaliseret med henblik på større effektivitet.\nFor at opnå besparelsen skal indsatsen medføre ca. 13 færre fuldtidsforsørgede på a-dagpenge, kontanthjælp eller sygedagpenge. Der skal altså flyttes mindst 13 fuldtidspersoner, som ellers ville være på offentlig forsørgelse, til varig selvforsørgelse for driftsmæssigt at være udgiftsneutral for Rødovre kommune. Dette synes realistisk, da der løbende er over 1.000 borgere alene på kontanthjælp.\nEfter en indkøringsfase i starten af 2017 skal indsatsen gerne betyde en endnu større forskel for omfanget af forsørgede Rødovreborgere. Derfor vil initiativet indgå i Forvaltningens budgetoplæg for 2018 med et yderligere besparelsespotentiale på ca. 3 mio. kr.\nBilag 1: Strategi for den virksomhedsrettede indsats i Rødovre Jobcenter 2017.\nPulje til virksomhedsrettet indsats for flere i fleksjob\nSocial- og Sundhedsforvaltningen har ansøgt Styrelsen for Arbejdsmarked og Rekruttering om støtte til projekt 'Udvikling i fleksjob'. Projektet ligger i forlængelse af Beskæftigelsesplanens intentioner om øget virksomhedsrettet indsats på fleksjobområdet. Bevillingen udgør i alt kr. 1.405.900 i perioden fra 1. januar 2017 til 30. juni 2018.\nat projektet 'Virksomhedsrettet indsats for flere i fleksjob' tages til efterretning,\nat der gives en indtægtsbevilling på 1.405.900 kr. på funktion 6.45.53 - Jobcentrets administration. Fordelt over bevillingsperioden fra d. 1. januar 2017 - 30. juni 2018 samt\nat der gives en udgiftsbevilling på 1.405.900 kr. på funktion 6.45.53 - jobcentrets administration. Fordelt over bevillingsperioden fra d. 1. januar 2017 - 30. juni 2018.\nAnbefales med 2 stemmer for (A) og 1 stemme (C) tog forbehold.\nEn relativt stor og voksende gruppe langvarigt ledige og sygemeldte med fremskredne alvorlige sygdomme har varige begrænsninger i arbejdsevnen i et omfang, der berettiger til fleksjob. I forlængelse af Beskæftigelsesplanens intentioner om at øge og udvikle samarbejdet med virksomhederne om flere i fleksjob, har Jobcentret ansøgt en pulje i STAR, om støtte til et projekt, der skal udvikle denne indsats. Rødovre Kommune har modtaget tilsagn om støtte på i alt kr. 1.405.900 til projektet i 2017 frem til medio 2018.\nKapaciteten i det virksomhedsrettede samarbejde om fleksjob skal øges gennem særligt opsøgende arbejde målrettet ca. 150 virksomheder.\nIværksætte en særlig tidlig indsats, der begyndes i forbindelse med møde i rehabiliteringsteamet med den lediges eller sygemeldtes deltagelse.\nSikre en særlig intensiv opfølgning på virksomheden med henblik på fastholdelse i fleksjobbet og at øge den ugentlige arbejdstid.\nDet er den samlede målsætning at nedbringe ledighedsprocenten blandt ledige berettiget til fleksjob fra ca. 19 % til 10 % i projektperioden.\nBevillingen anvendes til øget virksomhedskonsultation og projektledelse samt til administration og revision.\n1. januar 2017 til 30. juni 2018.\nOpsøgende indsats med tilbud om særlig hyppig rådgivning til alle, der har mistet over 2.000 kr. pr. måned\nSærligt fokus på børnefamilier, så der fortsat er mulighed for at deltage i fritidsaktiviteter\nBemyndigelse efter § 32 i lov om kommunernes styrelse\nKommunalbestyrelsen skal efter § 32 i lov om kommunernes styrelse bemyndige en eller flere personer til sammen med formanden for kommunalbestyrelsen eller en af næstformændene at underskrive dokumenter vedrørende kommunens køb og salg af fast ejendom, optagelse af lån og påtegnelse af garantiforpligtelser.\nBemyndigelsen gives i forbindelse med kommunalbestyrelsens konstituering og er gældende for dennes valgperiode.\nStaben Politik og Kommunikation indstiller,\nat Kommunalbestyrelsen giver ovennævnte bemyndigelse til kommunaldirektør Anders Agger.\nDen, der skal underskrive sammen med borgmesteren, skal være personligt udpeget af Kommunalbestyrelsen. Det er ikke tilstrækkeligt, at beføjelsen er tildelt indehaveren af en bestemt stilling, f.eks. Kommunaldirektøren. Bestemmelsen giver ingen begrænsninger med hensyn til, hvem der kan udpeges, men det er forudsat, at det enten er et medlem af Kommunalbestyrelsen eller en person, der er ansat i kommunen. Der er intet til hinder for, at Kommunalbestyrelsen udpeger flere personer. Med bemyndigelsen vil personen/personerne være bemyndiget til på Kommunalbestyrelsens vegne at underskrive skøder ved køb af fast ejendom og de i den forbindelse med køb og salg udfærdigede pantebreve samt til at underskrive relaxations-, ryknings- og moderationspåtegninger og kvitteringer på pante- og skadesløsbreve. Den /de bemyndigede vil endvidere have bemyndigelse til at underskrive pantebreve, kommuneforskrivninger, kommuneobligationer og gældsbeviser, der udstedes for lån, hvis optagelse er vedtaget af Kommunalbestyrelsen samt til at underskrive påtegninger, hvori kommunen med Kommunalbestyrelsens samtykke, eller i henhold til særlig lovbestemmelse, yder kaution.\nVed konstitueringen den 6. december 2013 blev det godkendt at give bemyndigelsen til følgende: Borgmesteren, 1. viceborgmester eller 2. viceborgmester i forbindelse med enten kommunaldirektør Per Ullerichs, sekretariatschef Pia Mørch, chefjurist Jane Slott eller økonomi- og personaledirektør Nikolaj Weyser Mortensen.\nPå kommunalbestyrelsesmødet den 27. oktober 2016 blev det endvidere godkendt at give stabschef for Politik og Kommunikation, Michael Trøjborg Thomsen, bemyndigelse.\nDa Anders Agger starter som ny kommunaldirektør den 1. februar 2017, vil det være hensigtsmæssigt også at give bemyndigelsen til ham.\nBilag 1: Lov om kommunernes styrelse\nEtablering af digital høringsportal\nRødovre Kommunalbestyrelse godkendte på sit møde den 16. juni 2015 strategi og handleplan for 'Demokratisk Laboratorium', der sætter fokus på at styrke lokaledemokratiet ved at fremme den fælles offentlige samtale.\nPå den baggrund anbefaler staben for Politik og Kommunikation, at der udvikles og etableres en digital høringsportal på Rødovre kommunes hjemmeside (rk.dk) med det formål at give offentligheden én indgang til høringer og skabe åbenhed og gennemsigtighed under høringsprocessen.\nat der etableres en digital høringsportal på rk.dk, samt\nat den digitale høringsportal målrettes brede offentlige høringer\nDemokratisk Laboratoriums strategi og handleplan har afsæt i ønsket om at styrke lokaldemokratiet ved at fremme den offentlige samtale, og heri indgår muligheden for at etablere en digital høringsportal på rk.dk. Høringsportalen er en digital platform, hvor borgere, virksomheder og organisationer let og hurtigt kan finde informationer om kommunens høringer, afgive svar og løbende læse de høringssvar der måtte være afgivet. Herved styrker kommunen synlighed og gennemsigtighed ved høringer.\nDer eksisterer flere høringstyper, herunder offentlige og begrænsede som for eksempel høringer afgrænset på enkelte ejendomme. Forvaltningen anbefaler, at høringsportalen alene omfatter offentlige høringer.\nFlere af de store kommuner anvender en digital høringsportal, herunder København, Odense og Roskilde. Forvaltningen har bl.a. haft kontakt til Københavns kommune for at høre om deres erfaringer. Tilbagemeldingerne er altovervejende positive, og det hører til undtagelserne, at der er behov for at gribe ind for eksempel som følge af injurierende udtalelser.\nForvaltningen vil forud for etablering af høringsportalen undersøge muligheden for integration mellem høringsportal og kommunens sags-og dokumenthåndteringssystem, da dette vil lette journaliseringen af høringssvarene. Københavns kommune har et lignende ønske til deres høringsportal.\nDer vil være etableringsudgifter til den digitale høringsportal. Disse estimeres til 100.000 kroner, som vil blive finansieret af det afsatte budget under Demokratisk Laboratorium.\nUdviklingen af en digital høringsportal planlægges igangsat i maj 2017 og forventes klar til brug i august 2017.\nStyringsdialogmøder med de almene boligorganisationer i Rødovre\nRødovre Kommune har afholdt styringsdialogmøder med boligorganisationerne i Rødovre Kommune. En samlet redegørelse fremlægges til orientering.\nKommunen har i slutningen af 2016 afholdt almenstyringsdialogmøder med de almene boligorganisationer i Rødovre.\nKommunen skal ifølge almenboliglovgivningen afholde et årligt styringsdialogmøde med de boligorganisationer, der er hjemmehørende i Rødovre Kommune. Det er desuden aftalt med boligorganisationerne i Rødovre, at der også kan afholdes møde med de ikke-hjemmehørende boligselskaber, hvis der er ønske om det.\nPå styringsdialogmøderne er det seneste års udvikling i organisationerne og deres afdelinger blevet drøftet, herunder nye projekter, tiltag og udfordringer. Forvaltningen har på dialogmøderne bl.a. drøftet igangværende renoveringsprojekter. Det drejer sig f.eks om etablering af nye køkkener og badeværelser, almindelig vedligeholdelse af bygninger.\nSom et særligt tema i år er drøftet boligselskabernes tiltag og planer og muligheder med henblik på at opnå effektiv drift i boligselskaberne.\nDer er i henhold til almenboligloven udarbejdet en redegørelse for hvert af de afholdte møder. Redegørelsen er lagt på kommunens hjemmeside.\nLBK nr. 1103 af 15/08/2016 Almenboligloven § 164.\nBilag 1: Samlet redegørelse for styringsdialogmøderne\nGodkendelse af entreprenørliste vedr. udskiftning af taget på hovedbygningen på Islev Skole\nProtokollen oplæst. Mødet afsluttet kl.: 20.55.


De første ejendomme er på vej til nyt boligkvarter, der skal nå op på over 1000 boliger.\nOffentliggjort: 25.11.16 kl. 09:59\nDet midtjyske entreprenørfirma Frifeldt bliver først til at bygge huse i den kommende Ringkøbing K-bydel, skriver Dagbladet Ringkøbing-Skjern. Frifeldt har købt projektets første byggefelt og retten til at opføre 36 boliger med udsigt til Ringkøbing Fjord i Vestjylland.\n"Det er en stor bid, men projektet passer rigtig godt til os, så vi glæder os meget til at komme i gang," siger Flemming Nielsen, adm. direktør hos Frifeldt, til Dagbladet Ringkøbing-Skjern.\nDer er tale om dobbelt-, trippel-og rækkehuse i to plan, som vil blive opført i takt med, at de bliver solgt. De første huse kan formentlig stå klar om et år. Målsætningen for hele Ringkøbing K er at bygge op til 1100 boliger de kommende 30 år.\nPlanerne om at skabe den nye bydel blev skudt i gang for fem år siden. Skitseprojektet for det nye kvarter er tegnet af det aalborgensiske arkitektfirma Nørkær+Poulsen i samarbejde med byudviklingsselskabet Ringkøbing K, der ejes af Ringkøbing-Skjern Kommune og Realdania By & Byg.\nMærsk og Vestas poster millioner i vestjysk oplevelsescenter


S-ketamin "Pfizer" Pfizer ApS injektionsvæske, opløsning 5 mg/ml og 25 mg/ml\nSe information om S-ketamin "Pfizer" på min.medicin.dk.\nSe information til sundhedsfaglige om S-ketamin "Pfizer" på pro.medicin.dk.\nLægen har ordineret S-ketamin Pfizer til dig personligt. Lad derfor være med at give medicinen til andre. Det kan være skadeligt for andre, selvom de har de samme symptomer, som du har.\nS-ketamin Pfizer er et bedøvelsesmiddel med kort virkning. Du får det ved operationer som indsprøjtning i en blodåre eller muskel.\nved bedøvelse (narkose) af længere varighed. Du vil få det enten alene eller sammen med andet bedøvelsesmiddel\nDu skal have S-ketamin Pfizer som en indsprøjtning. Det er en læge eller sygeplejerske med erfaring i narkose, der giver indsprøjtningen.\n2. Det skal du vide om S-ketamin Pfizer\nhvis du er allergisk over for esketaminhydrochlorid eller et af de øvrige indholdsstoffer i S-ketamin (angivet i punkt 6)\nDu må ikke få S-ketamin Pfizer som eneste bedøvelse, hvis du har forkalkning af kranspulsårerne som forsyner hjertet med blod.\nhar eller har haft et stofmisbrug, eller er eller har været afhængig af vanedannende stoffer\nOplys altid ved blodprøvekontrol og urinprøvekontrol, at du er i behandling med S-ketamin. Det kan påvirke prøveresultaterne.\nLægen vil være forsigtig med at bedøve dig med S-ketamin Pfizer i situationer, hvor det er vigtigt, at livmoderen er afslappet.\nVed langtidsbrug (1 måned til flere år) eller misbrug af S-ketamin Pfizer kan der være risiko for at få blærebetændelse. Der er set beskadigelse af leveren hos patienter ved langtidsbrug (mere end 3 dage).\nFortæl det altid til lægen eller sundhedspersonalet, hvis du bruger anden medicin eller har brugt det for nylig. Dette gælder også for medicin, som ikke er købt på recept, medicin som er købt i udlandet, naturlægemidler, stærke vitaminer eller mineraler samt kosttilskud.\nS-ketamin Pfizer kan påvirke virkningen af anden medicin, ligesom anden medicin kan påvirke virkningen af S-ketamin Pfizer. Du skal måske have din dosis ændret.\nmedicin mod epilepsi eller abstinenser efter alkohol\nDu må ikke få ergometrin (medicin mod blødninger efter fødsel eller en abort) samtidig med S-ketamin Pfizer.\nHvis behandling er nødvendig, skal du normalt holde op med at amme, da S-ketamin Pfizer går over i mælken. Tal med lægen.\nPakningen er forsynet med en rød advarselstrekant. Det betyder, at S-ketamin Pfizer virker sløvende, og at det kan påvirke arbejdssikkerheden og evnen til at færdes sikkert i trafikken.\nEfter behandling med S-ketamin Pfizer skal du være opmærksom på, at din reaktionsevne kan være nedsat i et stykke tid. Du bør være opmærksom på dette i forbindelse med situationer, der kræver skærpet opmærksomhed, f.eks. bilkørsel.\n3. Sådan bliver du behandlet med S-ketamin Pfizer\nS-ketamin Pfizer vil blive givet af en læge eller sygeplejerske med erfaring i narkose. Du vil få S- ketamin Pfizer ved langsom indsprøjtning i en blodåre eller muskel. Du skal faste i 4-6 timer før operationen.\nVed akut overdosering af S-ketamin Pfizer kan du få kramper, uregelmæssig hjerterytme og vejrtrækningsbesvær.\nKontakt lægen eller sundhedspersonalet, hvis du har fået mere af S-ketamin Pfizer, end der står i denne information, eller mere end lægen har foreskrevet.\nNår du vågner efter bedøvelse, kan du få følgende reaktioner: livagtige drømme, herunder mareridt, svimmelhed og uro.\nLangsom puls (meget langsom). Kan være eller blive alvorligt. Hvis du får meget langsom puls eller bliver utilpas eller besvimer, skal du kontakte læge eller skadestue. Ring evt. 112\nS-ketamin Pfizer kan herudover give bivirkninger, som du normalt ikke mærker noget til. Det drejer sig om ændringer i visse laboratorieprøver, f.eks. forhøjet tryk i øjet og påvirkning af leverfunktionen, som igen bliver normal, når behandlingen ophører.\nBrug ikke S-ketamin Pfizer efter den udløbsdato, der står på pakningen efter EXP. Udløbsdatoen er den sidste dag i den nævnte måned.\n5 mg/ml: 10 x 5 ml.\nParenterale lægemidler skal inspiceres visuelt for partikler og misfarvning før administration, når opløsningen og beholderen tillader det.\nDer er påvist kemisk og fysisk stabilitet under anvendelsen i 48 timer ved 25°C for lægemiddel fortyndet med glucose 50 mg/ml eller normal saltvandsopløsning (natriumchlorid 9 mg/ml).\nUd fra et mikrobiologisk synspunkt bør produktet anvendes straks efter fortynding. Hvis produktet ikke anvendes straks, er opbevaringstid og opbevaringsbetingelser brugerens ansvar og det er normalt ikke holdbart i mere end 24 timer ved 2°C-8°C, medmindre fortynding har fundet sted under kontrollerede og validerede aseptiske forhold.\nOBS!! S-ketamin Pfizer og barbiturater må ikke blandes før injektionen, da det vil føre til dannelse af bundfald. De må ikke gives gennem samme sprøjte og kanyle.\nS-ketamin Pfizer skal gives som langsom (over mindst 60 sekunder) intravenøs injektion eller gives intramuskulært. Ved behov kan injektionen gentages eller gives som infusion.\nS-ketamin Pfizer har ubetydelig virkning på afværgereflekser i svælg og luftveje, men der er dog risiko for aspiration af flydende og fast materiale til lunger ved opkastning. Hvis der indgives for høje eller for hurtigt injicerede doser, kan der forekomme åndedrætssvigt. For at forhindre øget spytsekretion kan der indgives atropin eller et andet antikolinergt præparat samtidigt.\nDosisreduktion bruges hos patienter med store traumer eller dårlig almentilstand. Generelt bør halvdelen af normaldosis anvendes.\nDenne indlægsseddel blev senest ændret i november 2019


Se Landskampen Danmark - Finland Online Live Stream\n12. Juni 2021 Kl 20:30\nOnsdag 16. Juni Torsdag 17. Juni Fredag 18. Juni Lørdag 19. Juni Søndag 20. Juni Mandag 21. Juni Tirsdag 22. Juni Onsdag 23. Juni\n17.juni 2021 : Danmark vs Belgien\n16.juni 2021 : Finland vs Rusland\n16.juni 2021 : Italien vs Schweiz\n18.juni 2021 : England vs Skotland\n19.juni 2021 : Portugal vs Tyskland\n21.juni 2021 : Rusland vs Danmark\nSe Landskampen Danmark – Finland Online med Live Streaming! EM i Fodbold er i gang, men for Danmarks vedkommende starter det lørdag aften, når vi møder Finland i Parken.\nHvis du ikke skal i Parken for at se landskampen eller se fodbold i TV, så anbefaler vi online live streaming til at se Danmark – Finland.\nSamtlige kampe fra EM i Fodbold 2021 kan live streames online, så du både kan se kampene med mobil, tablet og computer!\nDer er pres på de danske drenge inden EM-kampen imod Finland. Vi har klart bedre spillere, og har endda hjemmebanefordelen i Parken, så der er absolut ingen undskyldninger.\nHvis vi vinder kampen med flere mål, så vil det endda give os en klar fordel i forhold til at gå videre fra gruppen, hvor det kan blive tæt.\nSe EM-landskampen Danmark – Finland online med live streaming!\nDanmark skal starte EM-fest imod Finland\nDer er virkelig lagt op til en dansk EM-fest henover sommeren 2021. Det er mange år siden, at Danmark har haft et så stærkt landshold, og så starter vi tilmed med at spille vores tre gruppekampe hjemme i Parken i København.\nI første omgang skal vi selvfølgelig have de tre point, hvilket simpelthen ikke må være et problem imod Finland, men målscoreren kan også blive vigtig.\nDerfor skal vi selvfølgelig frem og jagte det næste mål, hvis vi skulle komme foran. En god dansk præstation vil virkelig sætte gang i EM-feberen, som allerede har raset i længere tid.\nDer kommer til at være omkring 15.000 tilskuere i Parken, og det forventes, at størstedelen af disse fans er danskere.\nDet kommer helt klart til at have en indflydelse på de danske spillere, som skal bæres frem. Mange af spillerne har ikke spillet foran tilskuere i halvandet år, så det bliver en stor aften.\nSe Danmark - Finland Live Stream\nFinnerne er blandt de dårligste ved EM 2021\nDet er bestemt ikke en skræmmende modstander, som Danmark skal op imod i EM-premieren. Finland er – sammen med Nordmakedonien og Ungarn – de dårligste nationer ved EM i Fodbold, og det er faktisk første gang, at Finland overhovedet er med til en stor slutrunde.\nKigger man på den finske trup, så er der rigtigt mange spillere, som enten har spillet i eller spiller i dansk fodbold.\nI det centrale forsvar finder vi Vejle-stopperen Juhani Ojala, og på midtbanen stiller Finland med Esbjerg-duoen Joni Kauko og Pyry Soiri, hvilket siger noget om niveauet på det finske landshold.\nDe største profiler hos Finland er de tidligere Superliga-spillere Lukas Hradecky og Teemu Pukki, som spiller for hhv. Bayer Leverkusen og Norwich City.\nDanmark og Finland mødtes senest i en landskamp tilbage i 2011. Dengang vandt Danmark 2-1 på mål af Daniel Agger og Nicklas Bendtner.\nHvordan skal Danmark stille op imod Finland?\nDet ser ud som om, at landstræner Kasper Hjulmand igen kan stille med det stærkest mulige hold. Vi mangler fortsat en formstærk angriber fra en stor liga, men derudover har vi et helt fantastisk hold.\nVi tror på en startopstillinger, der er som følger.\nDaniel Wass – Simon Kjær – Andreas “AC” Christensen – Joakim Mæhle\nDu kan se Danmark vs Finland hos Viaplay


opvisning Arkiv - Krigen dag for dag\nKrigen dag for dag > opvisning\n1941 – En vellykket katastrofe-øvelse\n22. september 2021 - 10:00 5. august 2021 - 9:53 Jacob Krause\tLeave a comment\nDe cyklende samaritter var på pletten næsten lige så hurtigt som motorkøretøjerne.\nArbejder-samaritterne i samarbejde med Falcks Redningskorps og brandvæsenet holdt i går den årlige katastrofeøvelse på havnens arealer ved Jysk Andels Foderstofforretning. Øvelsen forestillede at det store lagerpakhus brændte og 35 arbejdere i de 4 etager var indespærret, idet trapperne var ødelagte. Få minutter efter at der var blæst alarm, kom Falck og brandbilen susende i fuld udrykning og alarmsignaler gennem gaderne, og omtrent samtidig mødte de ca. 50 samaritter, der deltog i øvelsen. Nogle kom med ambulancevognen, men de fleste kom pr. cykel. Men alt gik med fart. Sprøjterne var klar, ambulancevognene parat, materiellet og folkene på plads så hurtigt, at de mange hundreder af tilskuere slet ikke havde fattet enkelthederne, men det hele apparat klappede som det skulle.\nNedfiring fra 4. etage.\nArbejder-samaritterne under ledelse af formanden, tilskærer Hans Ravn og Falck-folkene under Fogeds rolige og kyndige ledelse gik i gang med at bjerge de indespærrede og sårede, der blev firet ned med tovene, en enkelt forestillede at være hårdt såret og han blev bjerget fra 4. etage med en marinebåre. Det er et system, der er opfundet i Schweiz til bjergning af forulykkede alpebestigere, og ved hjælp af dette apparat lader det sig gøre at transportere svært tilskadekomne fra store højder uden at de pågældende har større gene derved, end hvis de nede på jorden kunne transporteres på almindelig båre.\nAlle bjerget på en halv snes minutter.\nI løbet af en halv snes minutter eller så var alle de 35 bjerget, ambulancerne susede af sted med de værste medtagne, og ved forskellige belægninger af bandager havde man sørget for, at det hele så realistisk nok ud, men samtidig var det også en del af øvelsen, idet samaritterne under virkelige forhold jo foretager en foreløbig forbinding på stedet. Under øvelsen forklarede man gennem højtalerne for publikum gangen i dramaet, og da øvelsen var forbi, opfordrede man gennem højtalerne publikum til at melde sig til de kursus, Arbejder-samaritterne fra 1. oktober sætter i gang. Og så fortsatte man andet steds på terrænet opvisning i samarittergerning. […]\nKilde: Uddrag, Kolding Social-Demokrat, 22. september 1941.


Databeskyttelsesrådgivning | Outsource Data Protection Officer - DAHL Advokatpartnerselskab\nSom følge af persondatalovgivningen skal en række virksomheder og organisationer udpege en databeskyttelsesrådgiver eller ’Data Protection Officer’ (DPO). Men det kan være vanskeligt og økonomisk tungt at finde den rigtige kandidat til at varetage ansvaret som DPO. Har I overvejet at outsource DPO til en professionel samarbejdspartner?\nEn lang række virksomheder er, som følge af Databeskyttelsesforordningen (GDPR), forpligtet til at udpege en databeskyttelsesrådgiver eller Data Protection Officer (DPO). Mange andre virksomheder kan også have fordel af at udpege en DPO for at konkretisere og forenkle ansvaret for persondata i virksomheden. Særligt mellemstore og større virksomheder, som ønsker at sende et signal til kunder, ansatte, samarbejdspartnere, investorer med videre om, at virksomheden tager behandling af personoplysninger alvorligt, bør overveje DPO’en som en central nøglespiller i efterlevelsen af persondatalovgivningen.\nDet kan være vanskeligt og økonomisk ressourcekrævende at finde den helt rigtige kandidat til en del- eller fuldtidsstilling som DPO, der opfylder forretningens og organisationens krav. Ved at outsource DPO-funktionen til DAHL får I for et fast beløb en ekstern professionel DPO-service med stærke kompetencer og et stort bagland.\nSikre implementering af et internt GDPR-system med risikovurdering og kontroller, der lever op til interne og eksterne retningslinjer\nAd hoc-rådgivning, hvor I kan søge rådgivning på alle tider af døgnet\nOvervågningsfunktionen sker på en professionel måde, herunder udførsel af faste kontroller, udvikling af organisatorisk modenhed samt varetagelse af kontakt til eksterne relationer\nBistå med ’awareness’ i form af input til interne kampagner, oplæg og minikurser\nI DAHL tilbyder vi at varetage DPO-funktionen i din virksomhed. Læs mere om vores Data Protection Officer-service og kontakt en af vores specialister for at høre mere om ordningen.